open-index/open-wikipedia-markdown huggingface dataset:
第三次世界大戰

**第三次世界大戰**係繼第二次世界大戰之後嘅下一次世界大戰同全球性衝突，到而家重未爆發。但成日見於政治論題、文學想像、遊戲同民眾茶餘飯後嘅話題。

## 歷史
最早嘅「第三次世界大戰」理念源自1950年代產生嘅冷戰思維。第二次世界大戰之後，世界形成嘅冷戰局面——北大西洋公約組織同華沙公約組織兩大軍事組織開始擴大自己嘅勢力，美蘇兩國更加引發軍備競賽，建立足以「毀滅全球」嘅核武。「第三次世界大戰」呢個講法開始唔停咁出現響唔同國家領袖間嘅公報入面。

隨住2001年九一一事件，美國開始覺得恐怖主義先至可能係目前21世紀所面臨最頻繁嘅威脅——冇固定國界同打擊對象嘅戰爭。

## 坊間睇法
響坊間，通常有好多唔同嘅戰爭爆發原因，陣營亦都唔同。平民亦相信原子彈會有用，而且戰爭重可能蔓延去到太空。戰爭爆發原因有例如俄國、日本再起，中國崛起、中東同西方開戰、北韓越嚟越強等。

好多遊戲都以第三次世界大戰為基礎，指出新興勢力點樣稱霸全球。

## 戰爭方式
第三次世界大戰嘅戰爭方式有唔同睇法，包括：
*核戰
*反恐戰
*太空戰爭
*網絡戰爭
*經濟金融戰爭
*高科技兵器戰爭
*內戰
*民族戰爭
*石油戰爭（資源掠奪戰爭）
*外交戰

## 而家全球潛在引發危機嘅地區

*朝鮮半島
*中東地區
*伊朗同沙特阿拉伯
*哈馬斯、真主黨、黎巴嫩同埋敘利亞同以色列
*利比亞（2011年利比亞內戰）
*印度同巴基斯坦
*台灣海峽
*南中國海
*巴爾幹半島
*塞浦路斯
*西藏同新疆
*帝汶島
*非洲中部
*塞爾維亞、北馬其頓同阿爾巴尼亞、科索沃
*南高加索
*車臣同埋印古什同俄羅斯
*格魯吉亞同俄羅斯、阿布哈茲同埋南奧塞梯
*釣魚島（又叫釣魚台）

## 睇埋
* 冷戰
* 第一次世界大戰
* 第二次世界大戰
* 世界末日鐘

## 參考

## 出面網頁
* 人民網關於第三次世界大戰的漫畫
* “第三次世界大战”进入热战
* http://astrology.fightclub.com.pk/text/t-101724-p-1.html“第三次世界大战”民間預言
* 美國專家預測“第三次世界大战”
世界大戰 (搞清楚)

**[[世界大戰]]**除咗通常意義上嘅戰爭意思之外，亦係一本小說同衍生作品，包括：
* **[[世界大戰 (小說)]]**，靴伯特•佐治•威爾斯喺1898年出版嘅一本科幻小說（又翻譯作**《[[地球爭霸戰]]》**或**《[[星際戰爭]]》**）。
* **[[世界大戰 (廣播劇)]]**，奧森斯•威爾斯喺1938年嘅廣播劇。
* **[[世界大戰 (1953年電影)]]**，或者譯做《外星人大戰地球》或者《地球爭霸戰 (電影)》。
* **[[世界大戰 (音樂)]]**，積夫•韋恩喺1978年嘅世界大戰音樂劇。
* **[[世界大戰 (1968年廣播)]]**，1968年WKBW廣播劇。
* **[[世界大戰 (電視系列劇)]]**，1988年電視系列劇。
* 幾隻叫「世界大戰」嘅遊戲：
** **[[世界大戰 (街機)]]**
** **[[世界大戰 (1984年遊戲)]]**
** **[[世界大戰 (1998年遊戲)]]**
* **[[世界大戰 (1988年廣播)]]**，NPR五十周年紀念廣播劇。
* **[[強戰世界]]**，史蒂文•斯皮爾伯格喺2005年執導嘅電影（又譯《世界大戰》）。

亦可以係：
* **[[第一次世界大戰]]**
* **[[第二次世界大戰]]**
* **[[第三次世界大戰]]**
庾澄慶

**庾澄慶**（；，綽號**哈林**、**音樂頑童**，）係臺灣歌手同節目主持。

## 生平
### 屋企
庾澄慶籍貫雲南墨江，阿爺庾恩錫喺1920年創辦「亞細亞煙草公司」生產香煙，1929年做昆明市長（1929年9月－1930年9月）；阿爸庾家麟係中華民國前國民大會嘅資深代表；阿媽係京劇名伶張正芬；佢上面有兩個家姐，喺屋企排最細。 

2000年2月14號情人節同拍拖13年嘅歌手伊能靜喺美國結婚，兩人有一個仔庾翰睿（2003年3月16號－）。2009年3月20號庾澄慶正式發表離婚聲明，結束八年嘅婚姻。

### 學歷
庾澄慶喺復興國小、及人中學同埋台北工專機械工程系畢業。

### 歌手生涯
1984年庾澄慶退伍，之後同福茂唱片簽約，正式進軍樂壇，成為福茂簽嘅第一個臺灣歌手。

## 節目主持
*台灣電視公司《超級星期天》（1994年09月至1996年02月）
*中華電視公司《超級星期天》（1996年03月至2003年03月）
*MUCH TV《音樂大不同》（2001年10月至2002年05月）
*台灣電視公司《周末三寶FUN》（2001年10月至2001年12月）
*衞視中文台《明星克漏字》（2004年至2005年，已停播）
*公共電視台《週日狂熱夜》（2006年04月開播，已停播）
*台灣電視公司《哈林國民學校》（2006年04月至2007年07月）
*電視廣播有限公司《味分高下》（2007年8月至2007年10月）
*台灣電視公司《百萬大歌星》（2008年05月至今）
*電視廣播有限公司《耳分高下》（2009年2月至2009年03月）
*緯來綜合台《哈林老師好》（2009年6月至2009年10月）
*中國電視公司《我猜我猜我猜猜猜》（2010年7月至2011年1月）
*湖南衞視《給力星期天》（2011年01月第一集）
*中天娛樂台《給你哈音樂》（2011年07月第一集）

## 參考

## 出面網頁
*
* 
* 
* 
* 
* 
* 
* 
* 
* 瀕臨絕種 庾澄慶
李司棋

**李司棋**（，）係香港女演員。

## 簡歷
### 個人
*1997年9月15號李司棋改信基督教。
*1999年10月李司棋發現有子宮頸癌，治療期間出現骨枯，一度要用拐杖幫手行路。

### 屋企
*1971年，李司棋同法醫官葉志鵬結婚，1974年生咗個女葉子青，1989年離婚。
*1992年同何偉強再婚，但係只係維持咗三年就分居，1999年正式離婚。

### 演藝事業
李司棋喺1968年用「高荊慧」呢個名參選香港公主，摞咗冠軍，繼而進入娛樂圈，同年喺麗的電視第二期藝員訓練班畢業，及後受蔡和平嘅邀請幫無綫電視《歡樂今宵》演出亦加入過配音組。1969年4月離開無綫，參與電影嘅演出，1971年返返無綫，1976年加盟麗的電視。1978年回歸無綫之後參與演出幾部經典電視劇，當時同汪明荃、黃淑儀譽為電視圈三大阿姐（亦稱為「鎮台三寶」），後期加埋趙雅芝再合稱做「無綫四大當家花旦」。1985年，李司棋成家移民加拿大，到1990年再返香港發展。

## 演出電視劇（部份）
* 1979年：楚留香　飾　柳無眉
* 1995年至1999年：真情　飾　梁潤善
* 2008年：溏心風暴之家好月圓　飾　鍾笑荷
* 2011年：真相（第1－3集）　飾　方笑蘭
*2011年：麻婆鬥婦（新加坡新傳媒電視劇）
*2019年：老友萬歲（新加坡新傳媒電視劇）

## 出面網頁

*李司棋 TVB Blog

類:前無綫電視女藝員
李修賢

**李修賢**（，）係香港電影演員、監製，以擅於製作警匪片而出名。

## 生平
李修賢係喺大陸出世，無耐移居香港。十七歲嗰陣加入咗邵氏，開始演出電影。佢喺1973年已經開始做主角，但當時知名度都唔算好高。

到1977年佢開始轉去幕後發展，慢慢做咗導演。佢專門拍警匪片，有時間唔中演出下。1984年佢憑住《公僕》呢部片，贏得香港電影金像獎最佳男主角。後來喺1988年，提拔周星馳參演《霹靂先鋒》，幫咗佢贏得嗰年台灣電影金馬獎最佳男配角；1993年搵咗黃秋生演《八仙飯店之人肉叉燒包》，重幫埋佢贏得1993年香港電影金像獎最佳男主角。

由於九十年代尾電影市道轉差，李修賢改為喺大陸演吓一啲劇集。

## 部份演出
* 《98古惑仔之龍爭虎鬥》
* 《中國超人》
* 《單程路》
* 《摩登衙門》
* 《公僕》
* 《皇家飯》
* 《龍虎風雲》
* 《霹靂先鋒》
* 《喋血雙雄》
* 《風雨同路》
* 《八仙飯店之人肉叉燒包》
* 《奪舍》
* 《反收數特遣隊》
* 《重案黐孖筋》
* 《老虎出更2》
* 《月滿軒尼詩》

## 出面網頁
* 
* 
* 
* 
* 
* 
* 
*
桃姐

《**桃姐**》（**A Simple Life**）係一部港產片，由許鞍華執導，劉德華、葉德嫻主演。

呢部片改編自真人真事，講一位喺大家庭大嘅少爺Roger同自幼照顧佢大嘅媽姐桃姐之間所發生嘅一段主僕情故事。

## 香港電影金像獎 2012
### 得獎
* 最佳電影
* 最佳導演：許鞍華 
* 最佳編劇：陳淑賢 
* 最佳男主角：劉德華
* 最佳女主角：葉德嫻 

### 提名
* 最佳男配角：秦沛
* 最佳女配角：秦海璐
* 最佳攝影：余力為

## 出面網頁
* A Simple Life 桃姐
* 
*
作死不離3兄弟

《**作死不離3兄弟**》（**3 Idiots**，臺灣繙「**三個傻瓜**」，中國大陸繙「**三傻大闹宝莱坞**」）係2009年一部印度波里活喜劇電影，改編自印度作家Chetan Bhagat嘅處男作小說《Five Point Someone》。呢部片係第一部喺香港戲院正式上映嘅印度電影。

呢部片2008年7月28號開拍，拍攝地有德里、班加羅爾、孟買、拉達克、Chail同埋西姆拉。

呢套戲曾經係全球最賣座嘅印度電影，但第二年就畀《來自星星的PK》打破咗紀錄。

## 睇埋
*《打死不離3父女》

## 出面網頁
* Official Website of the movie 3 Idiots
中華電信

**中華電信股份有限公司**（簡稱中華電信、中華電、華電、CHT）係中華民國（台灣）最大嘅電信服務業者，業務範圍涵蓋固網通訊、數據通訊同流動通訊等。

中華電信旗下互聯網服務嘅牌子叫「HiNet」。

## 睇埋

* 臺灣智能電話大戰：2018年5月期間發生嘅事件

## 出面網頁

*中華電信
*HiNet 官方網頁
太湖花園

**太湖花園**（**Serenity Park**）係香港大埔區一個私人屋苑，約莫有2500個住宅單位，係大埔區數一數二嘅大型屋苑。屋苑近住港鐵太和站，太和站行過去大概5至8分鐘，之間有行人隧道連接，重有單車徑。屋苑嚮大埔頭，有平台花園，附近有康體設施。

## 物業資料
屋苑總共有18座，分兩期入伙：
*第一期有15座，喺大埔頭路18號，地產發展商係信和置業同中國海外合作，1992年入伙，比較近港鐵站。
*第二期有3座，喺大埔頭徑1號，發展商係信和置業獨資，1995年初入伙，戶戶落地玻璃，建築質素較好。

每座有1梯8伙，層數最高分別到20至22樓。

標準分層建築面積：約478至580平方呎，都係兩睡房1浴室規格，住到兩至五個人。

特色單位：880平方呎，一、二期頂層有複式單位連私人天台住宅；一期地下有連私人花園住宅單位。

## 設施
太湖花園兩期物業各自設有住客會所，設施包括健身室、泳池、桑拿房、桌球室、壁球室、音樂室等、亦設有兒童遊樂場、公園、停車場咁。

## 附近
*大埔運動場
*大埔體育館
*大埔泳池
*大埔壁球及網球中心
*大埔頭遊樂場
*太和商場，有超市
*大埔頭巴士總站
*大埔中心
*大埔消防局及救護站

## 出面網頁

* 中原資料：太湖花園
* 中原數據 - 樓盤360 - 太湖花園
* 信和集團：太湖花園
錢嘉樂

**錢嘉樂**（，暱稱「嘉樂仔」，），係香港電影同電視劇男演員、節目主持人、武術指導同導演。

佢係武打演員錢小豪細佬。

1996年，錢嘉樂畀曾志偉邀請，代替陳小春喺無綫電視《超級無敵獎門人》系列做「獎老」，搞笑本能被發掘，開始多人識。

2012年佢同藝人湯盈盈結婚，之後生咗兩個女錢凱晴同錢凱琪。

## 演出

### 電影
*2022年：《深宵閃避球》 飾 葉東凱

## 部分公職

* 中國電影家協會會員

## 參考

## 睇埋
* 千里姻緣兜錯圈

## 出面網頁

* 
* 
* 
* 
* 
*
蔡曉慧

**蔡曉慧**（，）係香港游水代表隊前成員，身高163厘米，最擅長背泳同混合式，曾經獨攬18項香港游水紀錄，到家下重係12項嘅保持者。

## 學歷
蔡曉慧喺中學時期讀拔萃女書院；2002年中七畢業之後去咗加利福尼亞州Orange Coast College讀；兩年後讀柏克萊加州大學商學院，期間係泳隊隊長。2008年9月，蔡曉慧喺香港中文大學攻讀體育運動科學碩士學位。

## 簡歷

1993年，10歲嘅蔡曉慧開始學游水，1995年加入香港代表隊，第二年就打破第一個香港游水紀錄；1997年第一次代表香港參加國際大型游泳比賽，1998年代表香港參加喺莫斯科舉行嘅世界青年運動會攞到銀牌，係香港「零的突破」。

蔡曉慧由2000年奧運起連續三屆參加奧林匹克運動會；而佢喺2004年奧運時更加做中國香港代表隊嘅揸旗手。2007年，蔡曉慧喺亞洲室內運動會入面攞到八面金牌；佢喺參加嘅八個項目入面八次刷新七項香港紀錄同埋亞洲室內運動會嘅賽會紀錄，而成為嗰次運動會入面最多金牌同埋獎牌嘅運動員。

2009年12月10號，蔡曉慧喺2009年東亞運動會女子4x100米混合式接力以破香港紀錄成績攞到銅牌，之後結束14年運動員生涯。退役之後，蔡曉慧喺中國香港體育協會暨奧林匹克委員會做嘢、擔任無綫電視節目《體育世界》主持人同埋香港體育學院游水教練。

## 個人榮譽
* 香港十大傑出青年（2014年）

## 攷

## 出面網頁

* 
* 

類:香港女運動員
類:香港十大傑出青年
歐鎧淳

**歐鎧淳**（**Stephanie Au Hoi-shun**，），係香港女泳手、藝人，擅長自由式同背泳項目，係港隊奧運「**五朝元老**」（先後參加2008年北京奧運、2012年倫敦奧運、2016年里約奧運、2020年東京奧運、2024年巴黎奧運）。

歐鎧淳係2016年夏季奧林匹克運動會開幕典禮入面香港代表團嘅持旗手，因為網民覺得佢個樣好甜，所以封佢做「東方維納斯」。

歐鎧淳前男朋友係演員胡子彤。

## 個人榮譽
* 香港十大傑出青年（2020年）

## 參考資料

## 出面網頁

*
*
*
*
*歐鎧淳
*歐鎧淳小檔案

類:香港女運動員
類:香港十大傑出青年
施幸余

**施幸余**（，）係香港泳手，擅長自由式同蝶式，讀過拔萃女書院。

## 參賽記錄
* 2004年：奧林匹克運動會（揸旗手）
* 2005年：中華人民共和國第十屆運動會（揸旗手）
* 2005年：東亞運動會
* 2006年：亞洲運動會
* 2007年：亞洲室內運動會
* 2010年：亞洲運動會

類:香港女運動員
迪欣湖

**迪欣湖**係香港大嶼山竹篙灣嘅人工湖，隔籬係香港迪士尼樂園，連埋周邊地帶就係**迪欣湖活動中心**，2005年8月16號開始對外開放。

## 出面網頁

*
*迪欣湖活動中心
*迪欣湖活動中心地圖
*首份竹篙灣基礎設施工程合約批出的政府公告

類:湖
工人房

**工人房**，又叫做**傭人房**，係畀住家工留宿用嘅房。通常細過其它睡房，室內簡陋，窗外風景麻麻地。有啲連埋個工人廁所，夾埋叫做工人套房。
李啟淦

**李啟淦**（）係香港游水代表隊前成員。

## 感情
前妻林姍姍，大女李澄（花名：西瓜；英文名：Jane），二女李怡（花名：野人；英文名：Tiffany）。1992年離婚。

## 睇埋
* 《體育世界 (無綫電視)》

## 出面網頁
* 李啟淦小檔案

類:前無綫電視男藝員
蔡康年

**蔡康年**（**Choi Hong Nin Miguel**，）係香港無綫電視藝人，以前做過香港電台、新城電台及香港商業電台節目主持同演員，結咗婚，中學讀聖保羅書院。

蔡康年喺唔少劇集入面演過醫生角色，響2011年有三套佢有份拍嘅劇（《真相》、《不速之約》同《天與地》）都係做精神科醫生。

最中意做YouTube沈大師旁邊條刷鞋仔，陪大師唱好咗港股幾年，金價3000，美股大跌，終於有啲起色喇（2025年3月29日）

## 演出

### 電視劇（無綫電視）

### 綜藝節目（無綫電視）
* 2013年：演嘢
* 2017年：最緊要好玩
* 2017年：馬家開飯

## 感情生活
蔡康年曾經同前香港電台DJ陳嘉熙同藝人施念慈拍拖。

佢喺1998年同施念慈交往期間，毒打對方，之後施念慈開記招交代事件。最後二人喺第二年7月分手。

## 爭議
蔡康年係電台節目主持出身，近年不時為無綫嘅財經同大型節目做主持。不過，佢嘅表現就有幾次備受批評。

### 主持表現欠佳
其中，喺《萬千星輝頒獎典禮2017》嗰陣，佢就接二連三講錯藝員名同劇名，被指表現相當唔專業，網民都紛紛留言鬧爆蔡康年，仲話唔明佢點解可以錯得咁離譜。例如，佢當晚將《親親我好媽》讀錯做《親親我媽媽》，又將龔嘉欣讀咗做鍾嘉欣。當阮兆祥同呂慧儀出場嘅時候，蔡康年竟然讀咗《學是學非》各個主持人嘅名。當時有內地媒體甚至形容，蔡康年咁樣係『災難級翻車』。

喺2019年12月，邱芷微曾經喺社交媒體，話自己喺一次司儀工作入面遇到不愉快事件，除咗被拍檔搶稿讀之外，喺獻唱環節中被對方夾硬開咪合唱，甚至喺工作中有人展示個人主義唔跟稿讀，又唔尊重幕後工作人員，令佢覺得好唔開心，之後有人翻查紀錄，發現矛頭直指蔡康年。

去到2021年，喺曾志偉接任無綫副總經理負責綜藝同資訊娛樂節目之後，曾志偉成功幫無綫同三大唱片公司（環球，Sony同埋華納）破冰，之後進行喺2月24號聯手舉行《音樂永續 樂壇共享》記者會。蔡康年擔任記者會主持，但當去到曾志偉發言嘅時候，佢就指住蔡康年批評佢表現，話佢唔應該帶稿。

### 涉及網絡欺凌
2023年，國際學術會議International Conference On Information Systems亦有人就網上捍衛品牌行為同社會兩極化現象關連嘅課題發表文章，當中就點名批評蔡康年，指佢對批評佢嘅人（特別係ViuTV旗下藝人嘅支持者）進行網絡欺凌。

## 政治立場
佢政治上係親中派嘅支持者，曾經為親中派嘅鄭泳舜助選，亦有仇視西方社會傾向。就反修例運動，佢曾經多次喺社交媒體話運動係黑暴，話佢哋係「例行公事」嘅大型示威，又諷刺英國推出支援香港人嘅BNO Visa計劃，話咁樣令啲人走咗，令香港回復安全，又叫啲人去咗英國唔好返嚟。另外，喺2021年12月，佢因應沙士病毒2型Omicron變種，喺社交媒體發表言論揶揄病毒變種名稱係叫做「歐美窮」。
## 參考


## 出面網頁
* 
* 
* 
* 
* 
*
信和置業

**信和置業**（）係香港交易所上市地產公司。主要生意有出租物業、賣一手樓、開酒店，包埋做物業管理、股票投資買賣、開財務公司。

公司嚮香港註冊，主席係黃志祥。

1970年代頭，一直喺南洋發展嘅遠東機構老闆黃廷方決定嚟香港搵食，成立咗信和置業。

## 主要發展項目

* 信和中心
* 信和廣場
* 帝國中心
* 尖沙咀中心

## 睇埋
*尖沙咀置業集團
*遠東機構
*楊協成 

## 參考

## 出面網頁

*信和置業
空中花園

**空中花園**（古希臘文：οἱ [τῆς Σεμιράμιδος] Κῆποι Κρεμαστοὶ Βαβυλώνιοι），又叫**懸園**，係古代世界七大奇蹟之一。嚮前6世紀由新巴比倫王國尼布甲尼撒二世（Nebuchadnezzar）喺巴比倫城為佢患咗思鄉病嘅王妃安美依迪絲（Amyitis）起嘅。而家已經成為傳說。

呢個空中花園據說係用咗立體造型，有4層平台，由瀝青同磚塊起成，平台由25米高石柱支撐，有灌溉系統，由奴隸負責打理，佢哋不停噉推動連住齒輪嘅把手。花園種咗各種花草樹木，離遠睇好似有個花園喺半空。佢個名純粹係出自希臘文paradeisos一字意譯。又可以叫做「梯形高台」。所以推測「空中花園」實際上就係起喺「梯形高台」上面嘅花園。希臘文paradeisos（空中花園）後來變成咗英文paradise（天堂）。

## 而家建築元素
而家好多大廈、屋苑都學咗呢種空中花園建築元素，都叫做「空中花園」、平台花園、天臺花園咁。

## 睇埋
*啟德空中花園

## 出面網頁
* 新華網 - 世界著名古城遺址巴比倫及巴比倫空中花園
* 巴比倫空中花園
2010年無綫電視翡翠台黃金時段電視劇一覽

****：

## 第一線劇集
香港時間逢星期一至星期五20:00-20:30播出
*2008年10月20號至2010年2月12號：《畢打自己人》
*2010年2月15號至2010年2月20號：《情人眼裏高一D》
*2010年2月22號至2010年6月13號：《女王辦公室》
*2010年6月14號至2010年11月28號：《天天天晴》
*2010年11月29號至2011年3月18號：《依家有喜》

## 第二線劇集
香港時間逢星期一至星期五20:30-21:30播出
*2009年12月28號至2010年1月23號：《老友狗狗》
*2010年1月25號至2010年3月5號：《鐵齒銅牙紀曉嵐IV》（外購劇）
*2010年3月8號至2010年4月2號：《秋香怒點唐伯虎》
*2010年4月5號至2010年5月1號：《搜下留情》
*2010年5月3號至2010年6月5號：《掌上明珠》
*2010年6月7號至2010年7月9號：《蒲松齡》
*2010年7月12號至2010年8月7號：《施公奇案II》
*2010年8月9號至2010年9月17號：《摘星之旅》
*2010年9月20號至2010年10月15號：《翻叮一族》
*2010年10月18號至2010年11月28號：《巾幗梟雄之義海豪情》
*2010年11月29號至2010年12月24號：《囧探查過界》
*2010年12月27號至2011年1月21號：《居家兵團》

## 第三線劇集
香港時間逢星期一至星期五21:30-22:30播出
*2009年12月14號至2010年1月8號：《美麗高解像》
*2010年1月11號至2010年2月12號：《五味人生》
*2010年2月16號至2010年3月16號：《老公萬歲》
*2010年3月17號至2010年4月18號：《鐵馬尋橋》
*2010年4月19號至2010年5月22號：《飛女正傳》
*2010年5月24號至2010年6月25號：《談情說案》
*2010年6月28號至2010年7月23號：《情越雙白線》
*2010年7月26號至2010年8月20號：《女人最痛》
*2010年8月23號至2010年10月3號：《公主嫁到》
*2010年10月4號至2010年10月29號：《讀心神探》
*2010年11月1號至2010年12月10號：《刑警》
*2010年12月13號至2011年1月7號：《誘情轉駁》
金玉均

**金玉均**（韓文：김옥균；），字**伯溫**（백온），號**古遇**（고우）、古筠 （고균）、諡號**忠達**（충달），朝鮮忠清南道公州出世，係韓國李氏朝鮮嘅獨立運動家兼政治人，韓國現代化先驅。

## 出面網頁
* 金玉均
* 金玉均 
* 金玉均：Navercast
2009年無綫電視翡翠台黃金時段電視劇一覽

****：

## 第一線劇集
香港時間逢星期一至星期五20:00-20:30播出
*2008年10月20號至2010年2月12號：《畢打自己人》

## 第二線劇集
香港時間逢星期一至星期五20:30-21:30播出
*2008年12月8號至2009年1月2號：《Click入黃金屋》
*2009年1月5號至2009年3月6號：《鹿鼎記》（外購劇）
*2009年3月9號至2009年4月4號：《大冬瓜》
*2009年4月6號至2009年5月1號：《幕後大老爺》
*2009年5月4號至2009年6月5號：《老婆大人II》
*2009年6月8號至2009年7月10號：《碧血鹽梟》
*2009年7月13號至2009年8月9號：《王老虎搶親》
*2009年8月10號至2009年9月5號：《絕代商驕》
*2009年9月7號至2009年10月18號：《有營煮婦》
*2009年10月19號至2009年11月29號：《宮心計》
*2009年11月30號至2009年12月27號：《巴不得爸爸...》
*2009年12月28號至2010年1月23號：《老友狗狗》

## 第三線劇集
香港時間逢星期一至星期五21:30-22:30播出
*2008年10月20號至2009年2月13號：《珠光寶氣》
*2009年2月16號至2009年3月27號：《學警狙擊》
*2009年3月30號至2009年4月24號：《桌球天王》
*2009年4月27號至2009年5月29號：《巾幗梟雄》
*2009年6月1號至2009年7月5號：《ID精英》
*2009年7月6號至2009年8月15號：《烈火雄心3》
*2009年8月18號至2009年9月19號：《古靈精探B》
*2009年9月21號至2009年10月16號：《蔡鍔與小鳳仙》
*2009年10月19號至2009年12月13號：《富貴門》
*2009年12月14號至2010年1月8號：《美麗高解像》

## 星期六劇集
香港時間逢星期六20:30-21:30播出
*2009年8月8號：《南華夢飛翔》
*2009年9月26號至2009年10月24號：《廉政行動2009》
2008年無綫電視翡翠台黃金時段電視劇一覽

****：

## 第一線劇集
香港時間逢星期一至星期五20:00-20:30播出
*2007年3月12號至2008年8月7號：《同事三分親》
*2008年8月25號至2008年10月17號：《搜神傳》
*2008年10月20號至2010年2月12號：《畢打自己人》

## 第二線劇集
香港時間逢星期一至星期五20:30-21:30播出
*2008年1月1號至2008年1月27號：《野蠻奶奶大戰戈師奶》
*2008年1月28號至2008年2月24號：《和味濃情》
*2008年2月25號至2008年3月28號：《太極》
*2008年3月31號至2008年4月25號：《金石良緣》
*2008年4月28號至2008年5月23號：《銀樓金粉》
*2008年5月26號至2008年6月21號：《師奶股神》
*2008年6月23號至2008年7月18號：《甜言蜜語》
*2008年7月21號至2008年8月15號：《當狗愛上貓》
*2008年8月25號至2008年9月19號：《尖子攻略》
*2008年9月22號至2008年10月24號：《少年四大名捕 (無綫電視劇)》
*2008年10月27號至2008年12月5號：《東山飄雨西關晴》
*2008年12月8號至2009年1月2號：《Click入黃金屋》

## 第三線劇集
香港時間逢星期一至星期五21:30-22:30播出
*2007年12月24號至2008年1月18號：《律政新人王II》
*2008年1月21號至2008年2月15號：《秀才愛上兵》
*2008年2月18號至2008年3月16號：《最美麗的第七天》
*2008年3月17號至2008年4月18號：《古靈精探》
*2008年4月21號至2008年5月16號：《原來愛上賊》
*2008年5月19號至2008年6月28號：《法證先鋒II》
*2008年6月30號至2008年7月25號：《疑情別戀》
*2008年7月28號至2008年9月21號：《溏心風暴之家好月圓》
*2008年9月22號至2008年10月18號：《與敵同行》
*2008年10月20號至2009年2月13號：《珠光寶氣》

## 星期六劇集
香港時間逢星期六22:30-23:30播出
*2008年6月14號至2008年8月3號：《盛裝舞步愛作戰》

## 星期日劇集
香港時間逢星期日22:30-23:30播出
*2008年5月4號至2008年7月27號：《花樣少年少女》（外購劇）
*2008年9月21號至2008年11月23號：《神探伽利略》（外購劇）
*2008年12月21號至2008年12月28號：《神探伽利略之天才現身》（外購劇）
莊偉建

**莊偉建**（、）；係香港無綫電視前監製。

莊偉建喺1977年加入電視圈，1985年加入亞洲電視成為編導同監製，1989年轉投無綫電視，做到2019年。作品包括武俠劇《武林啟示錄之風之刀》、時裝劇《天倫》，同埋愛情戲劇《楊貴妃》等等。後期作品有《潛行狙擊》、《萬凰之王》。

## 出面網頁
* 

偉建
江美儀

**江美儀**（，）係香港無綫電視部頭合約女藝員，亦曾喺香港電台第二台節目《瘋show快活人》做過嘉賓主持。早年曾經係亞洲電視藝人，亦曾經同紅夢文化簽約，亦有參與電影及電台節目。佢前夫係藝人吳君如個細佬吳君祥。

江美儀出道時主要拍電視廣告，亦曾經擔演劉德華嘅音樂歌曲演出，簽約亞洲電視後則主要拍攝電視劇及擔任節目主持，不時亦會客串電影演出，例如喺《忘不了》中飾演張柏芝嘅家姐。另外，江美儀一直都參與港台電視部制作嘅電視節目，早前曾經出演《女人多自在》，2009年就喺《非常平等任務》演出。

2009年江美儀簽約無綫電視接拍佢嘅首套電視劇《五味人生》，2010年先後播出佢參演嘅多套電視劇，當中以《女人最痛》嘅洪珊瑚（Angela Auntie）演譯入型入格嘅角色，表現出色，備受觀眾好評，人氣急升，憑該劇榮獲提名《2010年萬千星輝頒獎典禮》“最佳女配角”並進入最後五強。

其他喺無綫電視電視劇劇集嘅角色，其餘演技亦都受人肯定，於《萬千星輝頒獎典禮2011》憑《潛行狙擊》獲提名「最佳女配角」，《九江十二坊》提名「最佳女主角」。雖然喺萬千星輝頒獎典禮2011中入唔到最佳女配角5強，但係從頒獎典禮坐第一排（競逐、提名女主角嘅都係坐第一排）睇出，江美儀已經屬於女主角。唔使得到女配角獎直接晉級為女主角亦係一件好事，亦再一次證明江美儀實力非凡。

## 事件
江美儀曾經被指喺2021年大埔比華利山騙案入面，被黎偉業呃咗好多錢，但江美儀否認。

## 參考

## 出面網頁
* 
* 江美儀｜DJ主持｜商業電台881903.com
* 
* 
* 
* 
* 
* 江美仪(豆瓣) - 豆瓣电影
* 
*江美儀 Yahoo! BLOG
*金石堂藝人事務所
*

類:香港商業電台節目主持
汽車引擎空轉（定額罰款）條例

《**汽車引擎空轉(定額罰款)條例**》（俗稱「停車熄匙條例」）係香港法例第611章，係香港政府環境保護署為咗改善路邊空氣質素提出嘅條例，經過多番修定之後，由香港立法會喺2011年3月通過，2011年12月生效。

## 睇埋
* 邱騰華

## 出面網頁
* 政府提交汽車引擎空轉（定額罰款）條例草案，香港政府，2010-04-15
* 《汽車引擎空轉(定額罰款)條例草案》委員會，香港立法會
* 第611章 汽車引擎空轉(定額罰款)條例，香港法例
* 環境保護署-禁止汽車引擎空轉的法定要求，環境保護署
* 停車熄匙規定12‧15生效，香港政府新聞網，2011-12-09
* 停車熄匙條例下周四生效　違者罰款320元，香港電台，2011-12-09
* 停車熄匙條例今日生效，香港電台，2011-12-15
* 停車熄匙法例生效　環保署稱先勸喻後執法，香港電台，2011-12-15
* 停車不熄匙今起罰320元，明報／新浪網，2011-12-15
烏蘇里江

**烏蘇里江**係中國同俄羅斯嘅界河。喺滿洲話入便，烏蘇里江嘅意思係「水入便嘅河」、「東方日出之江」。

烏蘇里江發源自原來中國吉林省東海邊嘅錫霍特山脈嘅主峰北坡嘅石人溝，向西北流，喺三道溝同支流匯合後，改流東北，兜過山同草原，喺撫遠三角洲下邊（即黑龍江省撫遠縣附近嘅俄羅斯伯力）匯入黑龍江。全長905公里，流域面積187,000幾平方公里。

支流主要有兩條：西邊嘅穆棱河同東邊嘅松阿察河，個流向都係由南向北。而松阿察河上邊就係出名嘅興凱湖。
松花江

**松花江**（；，意思係「天河／銀河」；普通話拼音：Sōnghuā Jiāng）係歐亞大陸嘅一條河，發源自長白山天池，係黑龍江最大嘅支流。佢流經中國東北吉林同黑龍江呢兩個省，貫通咗肥沃嘅東北平原北部。條江長1927 km。流域面積144萬3100平方公里，涉及嘅地盤有遼寧、黑龍江、吉林、內蒙。平均流量2463 m³/s。

南北朝時，條河嗌做**難水**（難讀困難嘅難；），遼金時，條河叫**混同江**（），係一條東北向流入韃靼海峽嘅大河之名，後來松花江一詞退為係黑龍江嘅支流。元代時叫**宋瓦江**（），明代宣德年間開始叫松花江，係宋瓦江嘅官話諧音。

## 地理
松花江係黑龍江最大嘅支流，長白山系嘅最高峯、長白山嘅山頂火口有個火山臼（天池），呢個就係佢嘅發源地，貫穿過原始林地帶後，喺吉林省地盤個方向係自東南流去西北。喺吉林省長春北面，佢同伊通河合流，然後匯入嘅係飲馬河，入到松嫩平原，之後，流到松原同白城（大安）時，松花江滙入咗嫩江，嫩江係自北向南流嘅，自呢度開始條河轉向東。

自滿洲國時期開始到1988年，同嫩江合流之前嘅松花江段叫做。呢個區間長795公里，流域面積7萬8000平方公里。佢細過嫩江，嫩江長1370公里，流域面積29萬平方公里。因爲呢個原因，嫩江同第二松花江之間，邊個先係松花江嘅源流，有過爭論，但而家定咗長白山來嘅水流做源流位置。呢段江流喺啲山丘地形度，有水電潛能，已經有一啲水電站起好咗，如豐滿、紅石、白山。豐滿水力發電站形成咗個大壩湖，亦即松花湖，就喺呢個區間。

同嫩江合流後，佢就到咗吉林省同黑龍江省嘅邊境，呢度係東北平原，從呢度流入到黑龍江省，流過哈爾濱市區嘅北面，接住係，同呼蘭河合流嘅埞方開始，條河轉向東北。之後匯入牡丹江等大支流，入到三江平原嘅濕地地帶，松花江最後喺黑龍江省嘅同江合流入黑龍江，呢度附近係俄國國界。松花江長1927公里，流域面積144萬3100平方公里。冬季條江會凍結，入春時山上啲雪融解成水，條江達到最大流量。

## 歷史

1864年，駐喺極東嘅俄國軍人彼得·吉拉璞虔（）探險呢度，對呢個流域搞地理科學嘅調查。滿洲話稱呼松花江做「鬆牙哩烏喇」（，拉丁轉寫：sunggari ula，官話音譯轉寫：松阿里烏喇），意思即係「天河」，入到呢笪地嘅俄人亦跟住稱呼條江叫「宋加哩」（，拉丁轉寫：Sungari）。第二次世界大戰前嘅日本，特別係滿洲國時代嘅日本人之間，亦嗌呢條河做「宋牙哩」（）。

松花江嘅下游係三江平原，佢畀黑龍江、烏蘇里江圍住，係中國最東端嘅地方，呢度接住俄國國境，曾經稱呼做「北大荒」，話佢係一大片荒野，但佢係10萬8900平方公里大嘅大濕地，係丹頂鶴、白枕鶴、東方白鸛等稀少鳥類、以及啲候鳥嘅繁殖地。喺滿洲國時代，呢度有開拓團進行開墾，二戰後，中國政府設咗集體農場同軍隊，搞農地開發，到咗文化大革命時，多數嘅都市青年，仲有所謂嘅反革命分子嘅人都下放到呢笪最偏遠嘅地，要佢哋從事開拓。就係噉，而家呢度稱呼做「北大倉」，係中國第一嘅穀倉地帶。另一方面，過度嘅農耕導致三江平原嘅一部分開始荒漠化，因爲濕地急劇減少，危及鳥類嘅存續，所以省政府爲咗保護殘存濕地，將荒漠化咗嘅農地復原，2001年以後禁止開墾三江平原。但係，今後嘅生態系統保護留低咗各種各樣嘅課題。

## 支流
松花江嘅主要支流除咗嫩江同呼蘭河外，仲有：頭道河、、、、牡丹江、、、伊通河。

## 交通
因爲松花江喺北部位置，喺5個月嘅冬季期間條江會結冰（自11月尾到來年3月）。呢個係佢嘅缺點，但比起黑龍江，佢嘅結冰期短啲，所以水路嘅航行價值相比起黑龍江幹流要更高。哈爾濱係輪船航行嘅中心，啲中型船隻可以喺哈爾濱往下到河口嘅河段度行，江水豐富時期，啲細船有可能運航到吉林市附近，亦可以逆嫩江而上，利用水運去到齊齊哈爾。作爲航行到船嘅國際河川，佢係中國東北部嘅物流幹線。喺流域內有吉林、哈爾濱、佳木斯呢啲大城市，佢哋結合內航水運變成國際河港，佳木斯同埋同江佢哋可以通過黑龍江搞通往外海嘅海運。

## 污染事件
從以前開始，就有污染咗嘅水嘅流入問題。2005年11月，吉林市嘅石油化工廠爆炸，受佢影響，條江畀苯污染，令到下游嘅哈爾濱城給水中斷，仲影響到俄國，因爲啲污染物合流入黑龍江，直流到鄂荷次克海。呢次事故對飲用水同埋漁業帶來惡劣影響。

2010年7月，喺吉林省有上千桶化學品由於洪水而沖咗落條江度泄漏。呢啲桶裝住有毒嘅化學物質，如、，約每類170公斤。有一啲消息源話有啲桶同水接觸咗後爆咗炸。

## 都市
松花江流域嘅都市有：
*哈爾濱
*佳木斯
*松原
*吉林

## 橋樑
喺松花江度起咗7座大橋。
*松花江公路大橋
*松浦大橋
*四環東江橋
*四環臺大橋
*松花江大橋
*王萬鐵路橋
*陽明灘大橋

## 睇埋
*黑龍江省
*吉林省
*滿洲
*長白山

## 參考資料

類:黑龍江地理
類:吉林地理
類:黑龍江水系
周大福珠寶

**周大福珠寶** () ，全名**周大福珠寶金行有限公司**，係一間珠寶零售嘅鋪頭，喺1929年由周至元喺廣州成立。

佢嘅女婿鄭裕彤喺1956年接手，而個家族到依家仍然係間公司嘅老細。

周大福珠寶係周大福集團嘅主要公司，喺1961年正式喺英屬香港成立。根據研究，呢個品牌嘅珠寶喺華語區都幾受歡迎。

## 歷史
喺1960年代，周大福推出咗有99.99%純度嘅金首飾，成為咗行内嘅標準。到1964年，周大福攞到牌賣壟斷公司 De Beers 嘅 鑽石。喺1970年代，有報道聲稱喺香港入口嘅所有鑽石之中，有3成都係由周大福買入。

喺1971年，周大福珠寶引入咗，成為咗香港嘅新行業。

喺1989年，周大福珠寶喺鑽石嘅買入價破咗紀錄，為一粒255.61克拉嘅鑽石，畀咗$1,000萬美金。到2010年，周大福用$1,000萬美金買咗一粒507克拉嘅鑽石，打破咗舊嘅記錄。

喺2011年7月20號，周大福珠寶喺開曼群島註冊成立，到12月15號，正式喺香港交易所上市，當時一份股票值$15港紙。

## 搶劫案例
因為珠寶係屬於貴價貨品，所以有唔少畀人偷或者搶劫嘅案例：

* 1966年，一粒價值$123萬港紙嘅鑽石喺南非畀人偷咗

*1974年，一粒價值$25萬港紙嘅鑽石喺中環其中一間鋪畀人偷咗

* 1980同1981年，九龍城嘅鋪頭曾經連續兩次畀人偷鑽石，其中第二次傷咗職員同埋周圍嘅路人

* 1985年，九龍城嘅分店發生槍戰，一位香港皇家警察喺捉賊期間傷咗

* 1989年，銅鑼灣分店畀幾個扮顧客嘅賊偷咗一隻值$500萬港紙嘅手錶

* 1991年，九龍城又發生搶劫案

* 1991年，華人行嘅分店分別喺9月同埋10月發生搶劫案

* 1998年，香港賊王季炳雄搶劫銅鑼灣分店

## 鋪頭分佈
*截至2024年12月31號，周大福珠寶嘅零售網絡總共有 7,065 個零售點
**中國大陸開咗 6,904 個
**港澳地區同其他市場開咗 161 個
*2025財年第三季，周大福閂咗 281個零售點

## 財務表現
2025財政年度上半年，集團營業額係$394.08億港紙、經營溢利係67.76億港紙。股東應佔溢利係25.3億港紙，而每股嘅盈利就係$0.25港紙。

## 畫廊

File:HK Chow Tai Fook 周 大 福.JPG|thumb|周大福總店：中環第一分行（華人行）
File:HK TST Nathan Road Park Lane Shopper's Boulevard 周大福 Chow Tai Fook.JPG|thumb|喺柏麗購物大道嘅周大福分店
File:HK Kennedy Town Bus Terminus Chow Tai Fook Group a.jpg|九巴同城巴車身上面，印咗周大福珠寶首飾嘅廣告
File:Chow Tai Fook advertisement on a Austal catamaran (Hong Kong).jpg|Austal雙體船喺船身上面，同周大福做廣告


## 出面網頁

* 周大福珠寶金行有限公司
* CTF2 Jewellery Co., Ltd   
* 周大福80周年 
* 周大福珠寶時尚網站
* 周大福珠寶Shining moments博客空間
* 
* 
* 

## 攷

類:香港珠寶公司
類:香港零售商
都城嘉慕威曼SM系列

**都城嘉慕威曼SM系列**係英國都城嘉慕威曼喺1970年代尾出嘅一款大型單層巴士。佢採用中置引擎設計，並配原廠車身。

SM系列只係出咗兩架，第一架去咗南非約翰奈斯堡，第二架去咗希臘。
重量

**重量**（）係物體受萬有引力作用之後力嘅量，單位係牛頓。喺地球引力下，質量1公斤嘅嘢嘅重量係9.8牛頓。

喺日常生活入面，尐人俗稱質量做重量，但係重量同質量唔同，質量同重量嘅換算公式係：
: W=mg \!
其中W係重量，m係質量，g係自由落體加速度，喺地球表面約莫係9.8m/s²。
中曾根康弘

**中曾根康弘**（）係日本政治人，屬於自由民主黨，係日本第71至73屆首相（任期1982年11月27號至1987年11月6號，前任鈴木善幸）。2019年11月尾喺東京都內嘅醫院過身，享壽101歲。係繼東久邇宮稔彥王後，第二位過百歲嘅原日本首相。

## 經歷
中曾根康弘喺群馬縣高崎市出世，喺東京帝國大學（而家東京大學）法學部畢業。第二次世界大戰嗰陣時喺大日本帝國海軍服役。1946年，中曾根康弘做日本眾議院議員。1982年做日本首相。

中曾根康弘嘅政治立場成日搖擺不定，所以畀當地傳媒叫「風見雞」（牆頭草嘅意思）。

中曾根康弘嘅民族主義傾向係比較出名嘅，1985年8月15號日本戰敗40周年嗰陣時佢就公開參拜靖國神社。

1986年，佢嘅內閣文部大臣藤尾正行公開話「我唔覺得東京審判係啱嘅」、「南京大屠殺同廣島市原子彈爆炸邊個規模大？所以一定要重新諗過東京審判嘅性質同意義」，受到國內外強烈抨擊，冇辦法唔辭職。1987年，竹下登繼中曾根康弘出任日本首相。

## 參考

## 出面網頁

類:人瑞
佐藤榮作

**佐藤榮作**（）係日本政治人，屬於自由民主黨，係第61-63任首相（任期1964年11月9號—1972年7月7號）。

## 生平
1901年3月27號，佐藤榮作喺山口縣田布施町出世。1924年喺東京帝國大學（而家東京大學）法學部畢業，開始喺鐵道省做嘢。

### 屋企
* 阿爸因為係入贅女婿，所以改姓佐藤
* 親阿哥岸信介，因為畀阿爸本家收做養仔，而改為姓岸。岸信介都做過首相
* 老婆佐藤寬子（1926年結婚）
* 有兩個仔，其中細仔佐藤信二做過參議員
* 係前日本首相安倍晉三嘅外叔公

### 政途
佐藤榮作1948年加入自由黨（自民黨嘅前身之一）。喺吉田茂做首相嗰陣得到多次提拔，1948年畀吉田任命為內閣官房長官，1949年1月成為眾議院議員，其後連任咗11次。

後來首相池田勇人因為喉嚨懷疑生癌，決定辭職，揀咗佐藤榮作做繼任者。

喺佐藤榮作執政期間，試過多次參拜靖國神社；又為咗得到冲繩，多番討好美國，譬如支持越南戰爭。

後來因為外交政策失利，自民黨內部要求佐藤榮作辭職（繼任人田中角榮）。佐藤榮作掌政7年另8個月，一共在職2,798日。

### 其他
1974年，佐藤榮作因為令日本加入《核不擴散條約》而攞到諾貝爾和平獎。第二年喺東京都嘅藝妓館應酬時腦出血昏迷而死。

## 出面網頁
香港電燈

**香港電燈有限公司**（簡稱**港燈**，）係香港兩間供電公司之一，1889年成立。而家嘅董事會主席係霍建寧，董事總經理係尹志田。

香港電燈負責供電畀香港島（包括附近嘅島仔）、鴨脷洲同埋南丫島。發電設施設喺南丫島，總發電量係3,736兆瓦。

## 史
香港電燈以前喺香港聯合交易所上市，係恒生指數成份股之一。1981年，香港電燈畀置地收購，1983年又賣咗畀李嘉誠旗下嘅和記黃埔。

2011年2月，集團重組，成立咗電能實業。由嗰陣時起，香港電燈嘅上市地位同埋恆生指數成份股地位畀電能實業有限公司取代咗，而香港電燈亦做咗電能實業有限公司嘅全資子公司。

## 睇埋
* 十一國慶夜海難

## 拎
* 港燈主頁
縮陽

**縮陽**（Koro）係種病，由心理引起身體反應。男人形住㞗會越縮越細，縮入體內。呢種病見於嶺南或南洋。亦有講非洲都有。女人都會縮陽，形住𢆡會越縮越細，縮入體內。

## 各地
### 香港
香港二十世紀六十年代，星報（The Star）講呢種病，突然全香港報紙都爭相討論，引致大眾恐慌。

### 星架坡
星架坡二十世紀六十年代，大眾見縮陽恐慌。

## 註
摩力克

**摩力克**（**Ernest Merrick**，暱稱**Ernie**，）係蘇格蘭足球員（喺愛丁堡出世），踢波嗰時（1975年—1984年）踢後衛。

2005年-2006年嘅澳洲甲組足球聯賽球季，Ernest Merrick開始執教第一季作賽嘅墨爾本勝利。墨爾本勝利全季排名尾二。但係到2006年-2007年球季，墨爾本勝利嘅表現就有改善，攞到第一個常規賽同埋季候賽雙料冠軍。

2011年3月12號，墨爾本勝利因為成績唔好而炒咗摩力克魷魚。同年12月16號，香港足球總會宣佈請佢做香港足球代表隊主教練，2012年1月初去香港上任。

## 榮譽
* 澳洲甲組足球聯賽常規賽冠軍：2006/07年球季、2008/09年球季
* 澳洲甲組足球聯賽季後賽冠軍：2006/07年球季、2008/09年球季
* 澳洲甲組足球聯賽最佳教練（Coach of the Year）：2006/2007年球季、2009/10年球季

## 攷

## 出面網頁
* 
*
田中角榮

**田中角榮**（）係日本政治人，屬於自由民主黨，係第64－65任首相（任期1972年7月7號—1974年12月9號，前任佐藤榮作）。

田中角榮喺新潟縣刈羽郡（家下柏崎市）出世。原以商人從政，1972年做首相，任內同中華人民共和國建交，1974年被指金權政治而落台。由三木武夫繼任。

大女田中真紀子，做過前首相小泉純一郎內閣嘅外務大臣，係日本第一位女外務大臣。

## 出面網頁
日本內閣總理大臣一覽

**日本國內閣總理大臣**係日本行政機關（內閣）嘅首腦，1885年（明治18年）設立，直至2021年（令和3年）10月為止一共有64人做過呢個職位。

## [[大日本帝國]]
### [[明治]]

### [[大正 (日本)|大正]]

### [[昭和]]

## [[日本國]]
### [[昭和]]

### [[平成]]

### [[令和]]

## 睇埋
* 日本內閣總理大臣

## 攷
阻斷服務攻擊

**阻斷服務攻擊**（英文：**denial-of-service attack**，**DoS attack**）係一種網絡攻擊，指攻擊者搞到攻擊目標（好多時係一部伺服器）冇辦法通過互聯網向用家提供服務，例如係突然間係噉勁要求個目標伺服器做嘢，等個目標唔夠系統資源服務正常嘅用家。

**分散式阻斷服務攻擊**（**distributed denial-of-service**，**DDoS**），又叫**洪水攻擊**，顧名思義，係利用網上已俾攻擊者攻陷嘅電腦作為「人類」，向某一特定嘅目標電腦發動密集式嘅「接受服務」要求，藉此耗盡目標電腦嘅網絡資源同系統資源，搞到唔可以向正常請求嘅使用者提供服務。駭客透過將一個個「喪屍」又叫做「肉雞」組成喪屍網絡（即係Botnet），就可以發動大規模嘅DDoS/SYN洪水網絡攻擊，或者將「喪屍」組隊進行帶有利益嘅刷網站流量、Email郵件群發，癱瘓預定目標嘅受僱攻擊競爭對手等商業活動。

## 攻擊方式
DDoS攻擊透過大量合法嘅請求佔用大量網絡資源，可以達到癱瘓網絡嘅目的。呢種攻擊方式可分為以下幾種：透過令網絡過載來干擾甚至阻斷正常嘅網絡通訊。透過向伺服器送出大量請求，令伺服器超負荷。阻斷某一使用者存取伺服器。阻斷某服務同特定系統或個人嘅通訊。

## SYN flood
SYN flood係一種駭客透過向伺服端發送虛假嘅包以欺騙伺服器嘅做法。即係將包中嘅原IP位址設定為不存在或不合法嘅數值。伺服器一收到該包就會返回接受請求包，但實際上呢個包永遠返唔到來源處嘅電腦。呢種做法都令伺服器必需開啟自己嘅監聽埠不斷等待，就浪費咗系統各方面嘅資源。

## LAND attack
呢種攻擊方式同SYN floods差唔多，不過喺LAND attack攻擊包中嘅原位址同目標位址都係攻擊物件嘅IP。呢種攻擊會導致被攻擊嘅機器無窮迴圈，最終耗盡資源之後死機。

## ICMP floods
ICMP floods 係透過向未良好設定嘅路由器發送廣播資訊佔用系統資源嘅做法。

## ping of death
ping of death 係產生超過IP協定能夠容忍嘅封包數，若果系統冇檢查機制，就會死機。

## TearDrop
每個資料要傳送前，該封包都會經過切割，每個小切割都會記錄位移嘅資訊，以便重組，但攻擊模式就係捏造位移資訊，造成重組時發生問題，造成錯誤。

## Application level floods
同前面講嘅攻擊方式不同，Application level floods主要係針對應用軟件層，即係高於OSI。佢同樣係以大量消耗系統資源為目的，透過向IIS咁樣嘅網絡服務程式提出無節制嘅資源申請嚟迫害正常嘅網絡服務。
## 攷

## 文獻
*Ethan Zuckerman; Hal Roberts; Ryan McGrady; Jillian York; John Palfrey (December 2011). "*[https://web.archive.org/web/20110226113832/https://cyber.law.harvard.edu/sites/cyber.law.harvard.edu/files/2010_DDoS_Attacks_Human_Rights_and_Media.pdf Distributed Denial of Service Attacks Against Independent Media and Human Rights Sites]*" (PDF). The Berkman Center for Internet & Society at Harvard University.
Visual Basic

**微軟Visual Basic**係微軟開發嘅一嗰程式，協助開發環境事件嘅驅動程式語言。佢係源自BASIC程式語言。

## 發展史
### 引入.NET Framework之前
#### VB 1
1991年 4月，Visual Basic 1.0 for Windows版本發布。1992年 9月，Visual Basic 1.0 for DOS版本發布。呢個連接程式語言同用戶界面嘅進步被叫做Tripod（有時叫Ruby），最初嘅設計係由Alan Cooper完成嘅。喺嗰時引起好大轟動。好多專家將VB嘅出現當係軟件開發史上嘅一個具有劃時代意義嘅事。以今日嘅眼光去睇，VB1.0版嘅功能其實係非常弱，但佢喺推出嗰時係第一個「可視」嘅寫程式軟件。咁令程序員欣喜之極，都嘗試喺VB嘅平台上進行軟件創作。

#### VB 2
1992年 11月，VB2.0發布。佢對於上一個版本嘅界面同埋速度都有所改善。

#### VB 3
1993年夏天，VB3.0發布，分標準版同埋專業版。其中包含一個數據引擎，可以直接讀取Access數據庫。令到VB嘅數據庫編程能力大大提高。

#### VB 4
1995年 8月，VB4.0發布，有32位元同埋16位元版本。其中包含咗對類別嘅支持。由VB4開始，逐步引入面向對象嘅程序設計思想。VB功能強大，又易學。而且，VB重引入咗「控件」概念，令大量已經編好嘅VB程序可以直接令攞來用。

Visual Basic 1.0~4.0都必須將源代碼編譯成VB偽代碼後解釋執行。

#### VB 5
1997年 2月，VB5.0發布。程序員可以用32位元版本導入由4.0版本建立嘅16位元程序，並且能夠順利編譯。同時重包含咗對用戶自建控件嘅支持。自從Visual Basic 5.0以後，VB支持編譯成本機代碼，但必須要喺VB運行庫嘅支持下工作。

#### VB 6
1998年夏天，VB6.0發布。VB6係VB.NET到而家都取代唔晒嘅版本。

## 出面網頁

*Visual Basic 6.0 Resource Center
*Secure your Visual Basic 6.0 investment with Microsoft .NET: Migrating from Visual Basic 6.0 to Visual Basic 2008 
*Visual Basic 6 Renewed to Run on Windows 8
魯錫斯基

**魯錫斯基**（**Greg Rusedski**，）係一位英國退咗役嘅職業網球手，以快速發球同埋發球上網為主。

## 屋企
* 阿爸Tom，係波蘭-烏克蘭裔，喺德國出世
* 阿媽Helen，係英國人，喺英國約克郡出世
* 老婆Lucy Connor（1999年12月4號結婚，當時魯錫斯基26歲，Lucy Connor 23歲）
* 同老婆有一個女一個仔
** Scarlett Mary（2006年1月27號出世）
** John James（2009年10月1號出世）

## 球員生涯
魯錫斯基係左手揸拍，1991年轉打職業賽，因為魯錫斯基喺加拿大滿地可出世，所以佢到1995年都係代表加拿大。1995年5月22號開始改為代表英國，嗰陣時引起加拿大圈內人士嬲咗佢。

2007年4月7號魯錫斯基喺打完一場台維斯盃雙打比賽之後宣布退休。退休之後佢喺電視台做分析員同評述員。

## 威水史
* 單打最高排名：4（1997年10月6號）
* 雙打最高排名：63（1995年6月19號）
* 網球大滿貫最叻（男單）：
** 澳洲網球公開賽：第四圏（2001年） 
** 法國網球公開賽：第四圏（1999年） 
** 溫布頓網球公開賽：八強（1997年） 
** 美國網球公開賽：亞軍（1997年）

## 攷

## 出面網頁
* Tennis - ATP World Tour - Tennis Players – Greg Rusedski 
* ITF Tennis - Mens Circuit - Player Biography 
* Davis Cup - Player profile - Greg RUSEDSKI (GBR) 
* BBC SPORT | Tennis | Greg Rusedski profile 
*
肥皂劇

**肥皂劇**（）係英文辭彙，指某啲電視劇中段廣告都係賣番梘之類，因為嗰類電視劇觀眾都係家庭主婦，佢哋都係家務日用品目標顧客。

## 廣告種類
*洗潔精
*洗衣粉
*化妝品
*奶粉
*零食

## 肥皂劇成分
*靚仔靚女主角
*老爺奶奶新婦
*二世祖
*二奶
*白馬王子
*餅印
*姦夫
*爾虞我詐
*真愛
*一見鍾情
*多角關係
*私生子
*爭家產
*家族世仇

## 睇埋
*
*八點檔
植物人

**植物人**係一個人佢大腦幾乎死晒，冇意識，人雖然未死，心重跳，肌肉重有條件反射，就好似植物一樣嘅人體。條命要人哋照顧先得，包括食嘢同排泄。
香港青年捐血社

**香港青年捐血社**（**Hong Kong Youth Donor Club**；**HKYDC**）係香港一非牟利義務組織，2010年1月30號由香港紅十字會輸血服務中心成立。

而家由香港紅十字會青年及義工事務部青年及義工服務部管理，由香港紅十字會輸血服務中心協助管理及提供意見。使命包括加強後生仔女留意捐血訊息知識，想提高佢哋嘅「社會意識」、「歸屬感」同「公民責任感」。16到28歲有資格做會員，入會之後一年至少捐一次血。會內活動有培訓、參觀、講座同工作坊。

過往香港青年捐血社曾舉辦過「2010捐血推廣大使計劃」同「2011捐血推廣大使計劃」。

## 攷

## 拎
*香港紅十字會輸血服務中心
南華莆

**南華莆**（**Nam Wa Po**），係香港一地，亦係一村，喺北大刀岃之東面山腳，和合石以南，大窩以西。大窩西支路途經呢度。地屬大埔區。而村歸入大埔鄉事委員會。
非牟利組織

**非牟利組織**（）係啲組織或機構成立同營運嘅目的唔係為賺錢，通常支持或處理個人關心或者公眾關注嘅議題，其所涉及嘅領域好闊，由藝術、慈善、教育、政治、宗教、學術、環保樣樣有。
布拉格之春

**布拉格之春**（捷克話：**Pražské jaro**；斯洛伐克話：**Pražská jar** ；俄語：**пражская весна**）係1968年1月5號喺捷克斯洛伐克國內開展嘅一場民主運動。直到當年8月20號蘇聯同華沙公約組織成員國武力入侵捷克先完。

喺捷克共產黨第一書記亞歷山大·杜布切克嘅領導下，捷克斯洛伐克顯示出越嚟越強烈嘅獨立傾向。杜布切克喺國內政治改革嘅過程中，提出咗「帶有人性面孔嘅社會主義」，呢個方案並唔似1956年匈牙利嘅改革一樣，完全拋棄晒舊有嘅傳統。但係，蘇聯依然將呢樣嘢視為對佢領導地位嘅挑機，亦係對於東歐地區政治穩定嘅一種威脅。
天鵝絨革命

**天鵝絨革命**（捷克話：sametová revoluce）又叫**溫柔革命**（斯洛伐克話：nežná revolúcia），係1989年11月17號到12月29號之間喺捷克斯洛伐克嘅一場非暴力革命。由學生同民眾示威開始，起初反對捷克共產黨嘅一黨政府。之後，搞到共黨對國家嘅控制崩潰，而最後令到捷克由史太林主義變成資本主義社會。

類:捷克斯洛伐克
梅利

**安迪．梅利爵士**（**Sir Andy Murray**，）係英國一位職業網球員，蘇格蘭格拉斯哥出世，身高1.90米（6英尺3英寸），體重84公斤（185磅）。

## 屋企
* 阿爸William
* 阿媽Judy
* 阿哥Jamie

## 球員生涯
梅利右手揸拍，3歲就接觸網球，2005年轉打職業賽。2012年，佢請咗前世界第一網球手蘭度（Ivan Lendl）做佢教練，成績有所進步，包括溫布頓網球公開賽只係僅僅輸畀瑞士籍嘅費達拿，及後重贏咗2012年夏季奧林匹克運動會網球男單金牌同埋美國網球公開賽冠軍。

截至2016年溫布頓網球錦標賽，梅利十一次打入網球四大滿貫賽事嘅男子單打決賽，其中三次對費達拿，勝率0-3；七次對塞爾維亞籍嘅祖高域，勝率2-5；一次對加拿大籍嘅拉奧歷，勝率1-0。

## 威水史
* 單打最高排名：**1**（2016年11月7號）
* 雙打最高排名：51（2011年10月17號）
* 網球大滿貫最叻（男單）：
** 澳洲網球公開賽：亞軍（2010年、2011年、2013年、2015年、2016年） 
** 法國網球公開賽：亞軍（2016年）
** 溫布頓網球公開賽：**冠軍**（2013年，2016年） 
** 美國網球公開賽：**冠軍**（2012年）
* 夏季奧林匹克運動會
** 男單：**金牌**（2012年、2016年）
** 混雙：銀牌（2012年，夥拍羅拉·笠臣）

## 花邊
梅利叫自己做蘇格蘭人同埋英國人。2006年FIFA世界盃，梅利話「除咗英格蘭唔支持任何隊」，結果佢喺佢個網站度收到好多反對嘅郵件。

2017年，佢獲伊利沙伯二世冊封做下級勳位爵士。

## 出面網頁

* Andy Murray Official Site / Homepage 
* 网球-ATP世界巡回赛 - 安迪穆雷-安迪穆雷简介|安迪穆雷世界排名 
* Tennis - ATP World Tour - Tennis Players – Andy Murray 
* ITF Tennis - Mens Circuit - Player Biography 
* Davis Cup - Player profile - Andy MURRAY (GBR) 
* LTA - Andy Murray 
* Andy MURRAY | Olympic Athlete | Beijing 2008 London 2012
J 梅利

**J 梅利**（，）係一位英國（蘇格蘭）職業網球手。

## 屋企
佢係另一個英國職業網球手梅利嘅親阿哥。

2010年10月28號J 梅利同哥倫比亞嘅Alejandra Gutierrez結婚。

## 球員生涯
J 梅利係左手揸拍，2004年轉打職業賽。

由2006年6月J 梅利開始請Louis Cayer做教練。

佢比較擅長打雙打比賽，球員生涯早期同美國嘅拍檔打雙打多，佢哋拍檔贏咗三個冠軍，至2007年底拆夥。之後嗰五年幾，J 梅利同43個人拍檔過打雙打，至2013年佢開始同澳洲嘅拍檔。至2016年J 梅利開始同巴西嘅拍檔，就贏咗澳洲網球公開賽嘅男子雙打冠軍，過咗冇耐J 梅利重升上埋雙打世界排名第一。

## 威水史
* 單打最高排名：834（2006年5月22號）
* 雙打最高排名：**1**（2016年4月1號）
* 網球大滿貫最叻（混合雙打）：
** 温布頓網球錦標賽：**冠軍**（2007年）（拍檔：甄高域）
* 網球大滿貫最叻（男子雙打）：
** 澳洲網球公開賽：**冠軍**（2016年）（拍檔：）
** 美國網球公開賽：**冠軍**（2016年）（拍檔：）

## 參考資料

## 出面網頁
*  
* Tennis - ATP World Tour - Tennis Players – Jamie Murray 
* ITF Tennis - Mens Circuit - Player Biography 
* Davis Cup - Player profile - Jamie MURRAY (GBR) 
* LTA - Jamie Murray 

類:英國網球手
奧斯陸

**奧斯陸**（挪威話：**Oslo**）係北歐大城，亦係挪威首都同最多人住嘅城市，位於挪威東南部斯卡格拉克海峽沿岸，人口約70萬（2022年統計），佔挪威總人口約莫八分一。

個城喺1048年開埠，係挪威國王哈拉爾三世嘅主意。1624年個城市毀於大火。喺阿克斯胡斯城堡附近重建，改名 Christiania 或 Khristiania。1883年1月1號變成直轄市（*formannskapsdistrikt*）。1925年改翻原名。

奧斯陸搞過1952年冬季奧林匹克運動會。1993年5月，以色列同巴勒斯坦解放組織喺呢度簽《奧斯陸協議》。奧斯陸亦係諾貝爾和平獎頒獎嘅地方，頒獎禮喺奧斯陸市政廳舉行。

## 拎

* Oslo Virtual Tour - 360 度全景
* 奧斯陸官方網站 
* 奧斯陸官方網站 英文版 
* 挪威官方旅游指南
丹東

**丹東**（）原名**安東**（），係遼寧一城市，中華人民共和國最大嘅邊境城市。

## 歷史
響春秋戰國嗰陣時，丹東係屬於燕國地方。

到咗大唐早期，丹東俾高句麗管治過，但係響高宗總章元年（668年）收歸大唐統割，喺而家東北地區實行道、府、州制，而家丹東市境域內設安東都護府。開元八年（720年），靺鞨族建立渤海國，今日丹東市區一半屬鴨綠府。

遼朝為熟女真轄地。而家丹東所轄嘅東港、鳳城境內分別置寅州、開州，並且喺丹東市區起來遠城。

而喺大明嗰陣，丹東俾遼東指揮使司管理，同時又起咗長城。

## 政區
丹東有3個市轄區、2個縣級市、1個自治縣：

市轄區：振興區、元寶區、振安區

縣級市：東港市、鳳城市

自治縣：寬甸滿族自治縣

## 料
* 市長：孫兆林
* 市委書記：戴玉林
* 建市：1937年
* 方言：膠遼官話
* 市樹：銀杏
* 市花：杜鵑花
佐川一政

**佐川一政**（）係日本小說家，神戶人。

佐川一政喺索本大學（Sorbonne Academy）主修前衛藝術嗰陣時畀荷蘭籍女同學Renée Hartevelt吸引。1981年6月11號，佐川一政以一齊討論文學做藉口，請Hartevelt返屋企食晚餐，然後用獵槍喺Hartevelt後腦開槍，再食咗Hartevelt。佐川一政從囉柚開始落手，之後嗰兩日，佐川一政再食咗屍體好多部份。之後佐川一政將肢解咗嘅屍體裝入大皮喼丟喺公園，但係喺棄屍過程中畀人見到，所以喺五日之後畀法國警方拉咗。

不過法國心理學家認定佐川一政係喺精神錯亂期間犯案唻辯護。佐川一政畀人收喺精神病院。1984年，佐川一政阿爸佐川明（さがわあきら）將佢引渡返日本，入咗東京都立松澤醫院，唔夠15個月佐川一政就畀人放返出唻，從此之後就以自由人嘅身份生活。

因為佐川一政對成件事唔後悔嘅態度，同埋酷愛人食人呢樣事幹，成為咗日本全國知名嘅人。佐川一政喺訪問入面話自己當時對人類嘅脂肪「係粟米色嘅」感到驚奇。佢將死者嘅肉描述為「柔軟無臭」，好似吞拿魚嘅口感。佢承認自己重有食人嘅幻想，但係保證唔會再噉做喎。

## 出面網頁
復活

**復活**，又叫做**返生**，係死咗之後，條死屍有返生命跡象，識行識走，乜事都冇。

復活係好多天馬行空創作故事嘅橋，包括宗教故事，不死人、上帝咁。借屍還魂都叫做復活。

## 概論

## 宗教
### 基督教

### 佛教

## 科研
* 人體冷凍技術
* 暫停生命
* 生物科技
* 深度昏迷
* 假死

## 睇埋
* 出世
* 生命延續
* 轉世
* 神話故事

## 出面網頁
* 因果報應、生死輪迴
* Dag Øistein Endsjø, *Greek Resurrection Beliefs and the Success of Christianity*, Palgrave Macmillan, 2009. ISBN 978-0-230-61729-2
* Grigory Petrovich Grabovoi, “Resurrection and Eternal Life - Our Reality Now!” Moscow: 2002. (*[http://uploading.com/files/F89Q0V7X/Resurrection_And_Eternal_Life.doc.html available online for free download]*)
* Tryggve Mettinger. *The Riddle of Resurrection: "Dying and Rising Gods" in the Ancient Near East*, Stockholm: Almqvist 2001.
* Pheme Perkins. *Resurrection: New Testament Witness and Contemporary Reflection*. Garden City: Doubleday & Company, 1984.
梁漢文

**梁漢文**（；）係一個香港歌手、詞曲作家、演員同主持人。

梁漢文5歲開始踢足球，16歲入選香港足球代表隊青年軍，接受3年訓練。

1995年，梁漢文喺直播嘅慈善節目《歡樂滿東華》入面唔小心講咗一句粗口，俾公司雪藏過一段時間，停晒所有工作。

梁漢文以前做無綫電視節目《娛樂北斗星》主持人嘅時候，成日笑啲嘉賓：「乜你咁娘炳㗎？」，啲藝人就用嚟做佢花名。

2008年12月18號，梁漢文同林文慧結婚。

## 演出

### 節目主持（ViuTV）
*2016年：《Barter Game 價值連城》
*2018年：《Good Night Show 全民星戰》

### 電視劇（ViuTV）
*2019年：《假設性無罪》 飾 何英傑

### 電視劇（其他）
*2016年：《無間道》 飾 伍永哲
*2018年：《蝕日風暴》 飾 裴天成

## 睇埋
* 新秀歌唱大賽
* 華星三寶
* Big Four
HKEAA

**HKEAA**可以係：

* 香港考試及評核局（Hong Kong Examinations and Assessment Authority）
* 香港精英運動員協會（Hong Kong Elite Athletes Association）
和寧

**和寧**係大朝鮮國王朝開國君主李成桂阿爸李子春家族就仕嘅地方。

佢亦係14世紀嗰時韓國想用嘅國名，結果明太祖朱元璋建議韓國用「朝鮮」做國名。
Big4

**Big4**可以係：
* 英格蘭超級足球聯賽四大球會，包括曼聯、車路士、利物浦、阿仙奴
* 四大會計師事務所，包括德勤會計師事務所、安永會計師事務所、畢馬威會計師事務所、羅兵咸永道會計師事務所
* Big Four，香港歌唱組合，成員有許志安、蘇永康、梁漢文、張衞健
路易十六

**路易十六**（，）原名路易-奧古斯特（），係1774年到1792年嘅法國君主。

佢繼承咗亞爺路易十五個位，在任期間佢派兵喺美國獨立戰爭幫美國手打英國，最後喺1783年達成巴黎條約。美國革命嘅模式再加上國家喺美國獨立戰爭後出現財政危機，成為法國大革命爆發嘅其中兩個原因。革命期間法國君主制由絕對君主制變成君主立憲制。

1792年8月13號，路易十六正式被捕，被帶到巴黎一座古老堡壘作為監獄。9月21號，法國國民議會宣佈廢除君主制並成立法蘭西第一共和國，路易十六俾人整咗個**Louis Capet**嘅名（以前被選做法國王嘅Hugh Capet係佢男系祖先），並喺1793年1月21號被送上斷頭台，成為唯一一個被處決嘅法國王。喺佢死後，保王派將佢被囚禁嘅細仔視為路易十七。

## 出面網頁
華達拉馬

**華達拉馬**（**Carlos Alberto Valderrama Palacio**，）係哥倫比亞退休足球員，司職中場。因為有一頭金色「爆炸裝」而有「金毛獅王」嘅綽號，另外重有個綽號「細路」（El Pibe）。

華達拉馬喺哥倫比亞出世。1985年至1998年代表哥倫比亞足球代表隊出賽，重以隊長身份帶領代表隊出戰1990年、1994年同1998年三屆FIFA世界盃，又攞過1987年、1993年兩屆南美足球先生，被譽為係哥倫比亞最佳足球員。

華達拉馬嘅鄉下Santa Marta為咗表達對佢嘅尊敬，喺2002年底幫佢恫咗一座銅像。2003年4月12號，華達拉馬宣佈掛靴，但係之後又復出。2004年2月1號第二次宣佈掛靴。

## 出面網頁

* 

類:南美足球先生
安德列斯·艾斯高巴

**安德列斯·艾斯高巴**（；），全名**安德列斯·艾斯高巴·薩爾達里亞加**（），係哥倫比亞已故足球員，生前司職後衛。曾經喺1985年到1994年代表哥倫比亞足球代表隊出賽，波衫冧巴2號。佢長期擔任隊長，代表哥倫比亞隊出戰過1990年同1994年兩屆FIFA世界盃。

喺1994年FIFA世界盃同美國打嘅賽事入面，因為佢入咗個烏龍波，最後輸咗1-2而出局。哥倫比亞隊返到國內之後10日（1994年7月2號），艾斯高巴喺印第安酒吧（）出邊俾人開鎗打死咗。根據佢女朋友諗返，鎗手一共開咗12鎗，開每一鎗時都大嗌「入波」（）。事件震驚全球體育界。

殺艾斯高巴嘅鎗手緩比圖·門諾斯·卡斯特羅（Humberto Muñoz Castro）喺1995年6月畀人判咗43年監，2001年當局減刑至26年。因為喺服刑期間工作同學嘢嘅表現良好，最後喺2005年放返出唻。

## 出面網頁
* 
* 

類:槍決者
希基達

**希基達**（**José René Higuita Zapata**，）係哥倫比亞退休足球員，身高1.76米，有「狂人」嘅綽號。

## 球員生涯
希基達司職守門員，1987年至1999年代表哥倫比亞足球代表隊出賽，波衫冧把係1號。

希基達係一位有進攻力嘅守門員，喺職業生涯一共射入41球，其中37球係十二碼，其他就係自由球，係世界上入波第三多嘅守門員，僅次於巴西嘅羅渣里奧同埋巴拉圭嘅芝拉華特。

2010年1月25號嘅告別賽，為希基達20年嘅職業生涯畫上句號。

### 蝎子式救波
1995年9月一場英格蘭足球代表隊對哥倫比亞足球代表隊嘅友誼賽入面，英格蘭中場列納離門25碼一記笠射，當個波飛向龍門之際，希基達竟然跳起，將成個人倒轉，再用雙腳擋出個波，呢個動作震驚全球，更因為似蝎子擺尾嘅動作而畀人叫做「蝎子式救波」。

## 出面網頁
*Rene Higuita Scorpion save - YouTube
Big Fun

**Big Fun**係1988年至1994年間一隊英國歌唱組合。成員包括Phil Creswick（1965年10月12號—）、Mark Gillespie（1966年12月14號—）同埋Jason Herbert（1967年3月18號—）。
國際煤機集團

**國際煤機集團**（**International Mining Machinery Holdings Limited**，）喺2006年成立，係中國嘅挖煤機械裝備生產商，主要生產掘進機、採煤機同埋刮板輸送機。主席Thomas H. Quinn，行政總裁陳其坤。

2010年2月，國際煤機集團喺香港聯合交易所招股上市，招股價港幣4.88，集資25.4億，上市第一日（2月10號）股價跌咗13%。

2011年12月23號，國際煤機集團話美國重型礦業設備制造商久益環球向公司提出全面收購已經攞到中華人民共和國商務部反壟斷局發出無條件書面批准，久益環球會按每股8.5港元嘅價錢，向公司提出強制性收購要約。國際煤機會做久益環球嘅全資附屬公司，按上市規則由香港聯合交易所退市，上市時間得兩年左右。

## 攷

## 出面網頁
* IMM    
* 國際煤機集團招股書
* 國際煤機集團招股書
Sober Band

**Sober Band**（謔稱「掃把柄」）係香港一隊樂隊，成員包括林保怡、陳豪同埋黃德斌。2011年12月20號晚，一班《天與地》演員喺中環Hard Rock Cafe宣傳兼提早慶祝聖誕節嘅時候，由林保怡、陳豪同埋黃德斌即場宣佈組成。

## 出面網頁
* 黃德斌: Sober Band成立啦！！
* 陳茵媺先禮後兵箍實陳豪，東方日報，2011-12-21
* Aimee頭痕送禮畀陳豪，太陽報 (香港)，2011-12-21
* 夥陳豪黃德斌組 Band 保怡打斷鼓棍攻北京樂壇，蘋果日報 (香港)，2011-12-21
* 林保怡打斷鼓棍谷《天與地》，明報新聞網海外版
* 《天與地》三子否認陀衰家，都市日報，2011-12-21
* 夥陳豪黃德斌組Sober樂隊 林保怡簽大國豐臣闖北京樂壇，頭條日報，2011-12-21
* 林保怡有信心收視回升 撐《天與地》結局催淚，頭條日報，2011-12-21
* 《天與地》收視差 演員未感失望，AM730，2011-12-21
LibreOffice

**LibreOffice**係一套自由同埋免費嘅辦公室軟件。佢包含文書處理、試算表、展示簡報等功能。佢嚟自OpenOffice.org呢套軟件。開發LibreOffice嘅人，部分嚟自OpenOffice.org，佢哋喺二〇一〇年組成文件基金會，抄咗OpenOffice.org 3嘅代碼，加以改良。文件基金會成立前，甲骨文公司收購咗太陽電腦，太陽電腦一直支援OpenOffice.org，開發者怕OpenOffice.org畀甲骨文終止，先至另組文件基金會，用同樣代碼，開發LibreOffice。

LibreOffice包含Writer、Calc、Impress嘅軟件，可以開Microsoft Office 2007嘅檔案，好似係.docx。LibreOffice支援Open Document Format（.odt、.odp、.ods、.odg）。

## 出面網頁
* LibreOffice正體中文網站
* LibreOffice英文網站
* 文件基金會英文網站
* 文件基金會令OpenOffice.org擺甩Oracle控制
青沙管制區

**青沙管制區**（）係香港交通管制區。青沙，取自青衣同沙田。香港交通管制區之中，佢係第二個，部份唔使畀錢出入。首個係青馬管制區。管制區按香港法例第594章《青沙管制區條例》（）設立，管理範圍覆蓋南灣隧道、昂船洲大橋、荔枝角高架道路、尖山隧道、沙田嶺隧道等來往青衣至沙田嘅重要道路，主要目的係全面監察同控制管制區入面嘅交通。

## 管制區範圍
管制區範圍包括8號幹線，大致係由青沙公路起點去到大埔公路美林邨嗰一段，包括：
*青衣西北交匯處至南灣隧道嘅連接道路（青沙公路）
*南灣隧道
*昂船洲大橋
*青沙公路
**包括：
**荔枝角高架道路
**尖山隧道
**沙田嶺隧道
**大圍隧道

青沙管制區有一個收費廣場收尖山隧道同沙田嶺隧道嘅隧道費，喺尖山隧道同沙田嶺隧道之間。

2008年1月22號，運輸及房屋局宣布，建議青沙管制區劃一收HK$8；根據新收費建議，估計要80年先可以達到目標回報率，回本期大概56年。

設立青沙管制區係為咗確保8號幹線青衣至沙田段嘅一段路暢順同安全，由交通基建管理有限公司負責管理、營運同維修。

管制區裝咗全面同高度自動化嘅交通管制同埋監察系統，用嚟管制交通流量、協助處理事故，同埋畀資訊駕駛者。管理公司亦可以根據《青沙管制區條例》喺青沙管制區執行相關道路法例，例如有權拖走故障車輛去指定地方，亦會代政府收尖山隧道同沙田嶺隧道嘅隧道費、管理、巡邏、檢查同維修公路等等。

## 睇埋
* 青馬管制區—青馬大橋一帶嘅交通管制區

## 參考
* 《青沙管制區條例》
* 香港法例第594章《青沙管制區條例》
Sober

**sober**係拉丁字母串字，可以指：

## 英文

* 清醒，冇畀酒精或者藥物影響下嘅狀態

## 電算
* Sober (電腦病毒)，電腦病毒

## 文藝
* Sôber，西班牙搖滾樂隊
* Sober Band，香港樂隊
* *Sober Meal*，Pieter Franciscus Dierckx嘅畫

## 人
* Elliott Sober（1947年—），美國科學哲學家
* Bojan Sober（1957年—），克羅地亞歌劇歌手
* Olga Sober，塞爾維亞歌手

## 地
* Sober Hall，英格蘭一條村仔
* Sober Island, Nova Scotia
* Sober, Spain
林繼賢

**林繼賢**（John Lam，1959年－）係香港首位被稱為小丑藝術家嘅義工。佢係天主教徒，結咗婚，有一仔一女。

## 生平
林繼賢祖籍廣東（但佢話過自己係水上人），細個喺新界住同埋讀小學，阿爸係公務員。1973年經小學升中試被派到黃大仙嘅中華基督教會扶輪職業先修學校（家下嘅中華基督教會扶輪中學）。1974年學校由東頭邨借用嘅基協實用中學搬到樂富龍翔道157號，佢亦跟隨到新校址上堂，至1976年中三完成電工專科畢業，係該校第二屆傑出校友。

畢業後加入荃灣嘅南海紗廠（而家嘅麗城花園即九咪半舊址），並參加工業學院嘅技工學徒計劃。1970年代尾結婚並加入政府機電署工作，長期喺香港太空館同紅磡體育館度做。

## 表演生涯
林繼賢讀中學嗰時，表演天分已經表露無遺，參加咗話劇表演。熱心助人，班嘅同學同埋老師都好鍾意佢，而且，係全校都識嘅紅學生。

工作後仍然以佢嘅專長：電器維修協助有須要人士，但因為要長期輪班工作，冇辦法正規進修。到1999年終於響上級支援協助下，開始讀專業文憑，為晉升做準備。只係響2003年SARS後政府為咗減少支出，推出自願退休計劃。2004年林繼賢參加咗呢個計劃，離開工作24年嘅工作崗位，全身投入佢嘅小丑義工生涯。其實喺之前，佢已經自學小丑表演協助有需要人士，其中以林建明（大姐明）創立嘅「心晴行動」為代表。

近年嘅小丑表演教育：2005年為香港金鐘青年獅子會為國際獅子總會港澳 303 區青年獅子會之屬會嘅《小丑義工兵團》導師 。2007年為法住文化書院「茶禪」系列，組織同埋主講「小丑、魔術與生命的空間」。2010年參加香港中文大學教育學院教育學士課程教育沙龍「開心教．快樂學」嘅導師 。

林繼賢除咗自學小丑表現藝術，響全港各地組織小丑義工隊外，重響大學（例如嶺南大學、香港中文大學）同埋大專組織教授小丑表演技術，因此被稱為小丑藝術家，有別於坊間嘅小丑表演者。

## 參考

類:香港藝術家
類:香港慈善家
類:祖籍廣東
類:林氏
廚餘

**廚餘**係食剩嘅食物，亦可以係廚房生產出嚟嘅有機副產品，可以叫做垃圾，但係同真正嘅垃圾唔同嘅係廚餘可以回收利用，但係唔能夠做好環保源頭分類回收加工處理，就會做成更多環境污染。

## 廣東話
粵語廚餘即係**餸頭餸尾**，**餸頭**即係整餸剩低嘅部份， 好似菜頭、爛嘅葉、𠜱走嘅皮；**餸尾**就係食剩、食唔曬嘅餸。**冷飯菜汁**亦即剩抵嘅，意思係廚餘。

## 成因
*嘢食擺到過咗期
*食物工場，原材料生產過程中嘅頭頭尾尾
*酒樓食肆客人叫咗食唔晒，又冇打包攞走

## 解決方法
*用蚯蚓或其他方法將廚餘分解成堆肥，比如咖啡渣、茶渣
*運送去家豬或家禽農場做飼料，俗稱「豬餿」
*「惜飲惜食」運動
*食物二手市場，又叫做餿水市場，嚮發展中國家貧富懸殊饑荒社會，有人會平價買二手食物充饑。啲嘢食重乾淨，冇撈埋一堆，所謂「大虫食細虫」，重食得，有時叫一品鍋大雜燴。

## 睇埋
*包伙食
*打包
*垃圾桶
*膠袋
*微生物
*生物燃料
*真菌
*細菌
*食物保存法
*地溝油（坑渠油）

## 參攷
報價

**報價**（Quote），卽係賣家向買家報價格。報價文件叫**報價單**（Quotation），係單嘅一種，會羅列種物品或者服務嘅明細同價格。報價方便買家知道所需成本，從而決定買定唔買，或者講價。當買方同意報價，就成一筆生意。

有啲生意唔使報價單，例如現買現賣，就唔會有報價單。

## 睇埋
*收據
*發票
*購貨單
*提貨單
水管

**水管**係一條管，係用嚟傳輸水嘅架生，用料可以係鐵、銅、不銹鋼、竹、玻璃、人造纖維、膠咁。

水管有窿或者接駁唔緊就會漏水，係個問題，咁不單止嘥水，重會令水壓唔夠。水壓可以令水管入面嘅水由高壓嗰邊流去低壓嗰邊，甚至由樓下向上流動。

水喉係由唔同形狀嘅水管接駁而成，個食水管出口位叫做水龍頭。

## 睇埋
*消防喉
*鐵通（水喉鐵）
*下水道
*水管系統
*自來水
*油管
不鏽鋼

**不鏽鋼**（亦叫**不銹鋼**或者**白鋼**）（英文：**Stainless Steel**、inox steel或者inox，出自法文*inoxydable*）係鋼一種，係種合金。冶金學來講，按重量計，鋼含至少百分之10.5到11嘅鉻。

白鋼唔係真係完全唔會生鉎，但係白鋼唔似得普通鋼咁易腐蝕生鉎。白鋼夠鉻嘅話，表面會生𤗲氧化鉻薄膜，免受外界環境腐蝕，尤其係空氣中嘅氧氣、水、某啲酸、鹼嘅氧化。

## 史
印度德里鐵柱係出名嘅古跡，佢同現代嘅白鋼相似嘅地方係能夠抵抗鉎蝕。但係德里鐵柱唔同現代白鋼，佢裏面有嘅唔係鉻，而係磷。佢係靠佢裏面嘅磷，令鐵鉎（氧化鐵）同磷結合，產生一𤗲保護膜。

1892年，法國人發現鐵鉻合金可以抵抗酸性腐蝕。只不過當年嘅治金技術造唔到好似現代白鋼咁嘅鋼材，當年嘅鐵鉻合金好多都太脆弱。

1890年代尾，德國人開發（aluminothermic process）產生「無碳鉻」。

1904年到1911年之間，經過反覆研究，法國嘅製造出可以被稱為白鋼嘅合金。

## 攷
Quote

**Quote**係拉丁字母串字，可以指：

## 英文
英文來講
*報價／報價單（美式）
*引述
*金句
樂山話

**樂山話**（四川話拼音：No2san1hua4；本地發音：nʊʔ3sã55xa224）係中國四川省樂山市城內嘅本地人講嘅方言，係漢語西南官話岷江小片嘅代表方言，亦係四川話入便好有特徵嘅方言之一。

## 音韻
### 聲調
樂山話嘅聲調一共有五個，陰平、陽平、上聲、去聲同埋入聲。而且入聲留低咗入聲韻尾，之但係經已完全減弱成喉塞音[-ʔ]。落山話嘅四聲調值分別係陰平55、陽平21、上聲52、去聲224、入聲3。

### 聲母
樂山話嘅聲母好似成都話，一共有廿一個，睇吓下便個表：

### 韻母
樂山話嘅韻母好似其它岷江話方言，同成渝話嘅差異都幾大。佢有一套衹用於入聲嘅緊元音韻母，呢個都係幾獨立嘅系統。樂山話嘅韻母表睇吓呢度：
慶盛站 (廣州地鐵)

**慶盛站**（；）係廣州地鐵嘅車站，2017年12月28號開通，位置喺南沙區東涌鎮慶盛村近京珠高速公路同慶沙路東南角，南沙北站隔籬。

佢係廣州地鐵系統嘅其一高架站，同時廣深港高速鐵路會喺慶盛站隔籬起個曾經同名呢家改咗名嘅南沙北站。曾經喺2015年12月初到2017年12月27號間，屬廣州地鐵系統嘅其一幽靈車站。

佢亦係廣州地鐵系統入面，站內其一有兩個廁所嘅車站。

## 結構
### 外觀

呢個站個樣比較另類下。外觀好似個盒被斬開兩半噉。最頂嘅光棚同近地面嘅外牆分別有向下斜同凹入嘅樣，而且車站嘅出面都冇大隻字印住個站名響度。但係兩個站廳、月台同每層樓之間各有聯絡通道連埋一齊。

### 樓層
呢個站凈係得地上嘅兩層樓。其中地上一樓係站廳，而地上二樓係嘅月台。車站入面有兩個廁所響度，都喺嗮側站廳地面嘅免費區入面。而休息室喺免費區嘅慶盛高鐵站入面。

### 站廳
呢個站有一主一側夾埋兩個站廳。其中主站廳喺地面，側站廳喺月台東邊。由於起緊嗰時要避開嗰條煤氣管而出現距離主站廳成十幾丈咁遠，但有兩條連廊將佢哋嘅主側兩個站廳連埋一齊。不過嗰兩條連廊其中一條係免費區通道，另一條係收費區通道。另外，喺側站廳通道入面重有通道直接同慶盛高鐵站連埋一齊。

### 月台
呢個站有兩個側式月台，喺京珠高速公路近慶沙路嘅東邊上空。

由於車站受到煤氣管道經過嘅影響而設計得好另類，所以出入都好麻煩。其中：
*行南沙客運港嗰邊：整咗扶梯、樓梯同主站廳連埋一齊。
*行黃村嗰邊：整咗連廊往返側站廳嘅2樓範圍。
若果搭地鐵搭錯方向到呢個站落車，想搭返轉頭方向嘅話，必須要噉做：
*南沙客運港→黃村：直接喺2樓嘅通道行返過去就得。
*黃村→南沙客運港：兜落去1樓搵聯絡通道行返過去，再上返2樓嘅月台先至得。

### 商舖同自助服務
呢個站入面冇任何便利舖同任何自助服務響度。

### 出入口

呢個站一共有4個出入口，分別係A、B同C，D。

## 頭尾班車信息同配線圖

## 車站歷史
### 規劃
呢個站最先喺2003年嘅地鐵方案入面出現咗，話係嘅車站。雖然呢個站入咗嘅二期工程入面，但嗰時未搞高鐵而出現地鐵站同高鐵站名唔一樣嘅情況，後嚟高鐵方為咗照顧就近嘅地鐵站而改成噉嘅名。期間要等廣深港高速鐵路嘅規劃進度而決定起定唔起。
### 施工
廣深港高鐵喺2009年開工嗰時，地鐵站嘅施工進度亦冇聲氣，直到2013年4月嘅規劃落實之後先至喐手起。工程一直好順利，喺2015年12月起好嗮兼通過營運驗收。本嚟原計劃喺2015年12月底開始營運，但係地鐵方話由於地鐵站嘅站廳同月台都喺條石油氣管兩邊正中間嘅上空隔籬，令消防驗收唔通過而冇得使。

2016年11月23號，南沙區人民政府確定咗要將喺地鐵站下邊嘅輸油管搬走，重透露咗喺2017年5月之前開通，但因為喺度搞緊消防設施檢測服務招標而將開通時間一拖再拖，拖到同年8月先至有轉機而確定輸油管要改綫。

2017年11月27號，南沙區人民政府卒之將呢個輸油管工程喐手，嚟方便喺高鐵站同地鐵站之間嘅轉車。

2017年12月13號，南沙區建設辦同南沙區人民政府再次聲明，呢個站將會喺同年月底同南延段一齊同步開通。消息出街之後，雖然第二日晏晝，搜狐焦點提出獨家報道話冇可能同南延段一齊開通，但係同年平安夜俾廣州日報媒體打回頭，話佢有望下個禮拜開通。隨後廣州地區各大媒體都關注咗慶盛站就嚟開通嘅事。

2017年12月22號，車站各出入口已經黐咗喺2017年12月28號開通嘅南延段營運時間表。第二日正式通過消防驗收，佢連同南延段一齊喺2017年12月28號正式開始營運。

2017年12月26號晚黑，廣州地鐵嘅官方APP（iOS系統）已經第一時間更新南延段開通嘅消息，其中包括咗呢個站會第一時間開通。

### 開通
好多喺慶盛站附近等火車或喺嗰邊住啲街坊等到苦過Dee Dee嘅慶盛站喺幾時開通嘅問題，就喺2017年12月28號先至開畀人入去坐車。

## 利用狀況
慶盛站係廣州地鐵同廣深港高鐵嘅其一轉乘站。喺呢個站上落嘅都係過去轉搭廣深港高鐵去東莞虎門、深圳福田區及香港啲乘客、及周邊啲村莊為主。

喺地鐵站開通之前，嗰時搭高鐵到呢個站啲乘客因為睇到地鐵站冇得使嘅問題而落到地面幫襯五類車啲搭客仔去到東涌或黃閣汽車城兩站是旦一個入去轉地鐵。搞到好多街坊都話超唔方便。喺嗰時，有唔少去完深圳福田、虎門旅遊返廣州市區啲乘客寧願幫襯廣州南嘅地鐵站轉地鐵返去都唔揀呢個站上落。

2017年12月28號，由於呢個站正式開放，好多原先從廣州市區往返深圳福田、虎門旅遊去廣州市區啲乘客有時都揀呢個站上落；期間亦多咗番禺區東南邊同埋南沙區入面住啲人過去搭高鐵時，都揀呢個站上落。

## 接駁巴士

## 附近嘅建築同景區
* 南沙北站

## 註同攷
;註

;攷

## 上一站·下一站
羅湖商業城

**羅湖商業城**（）係廣東省深圳市羅湖區一座7層高商業大樓，近羅湖口岸、深圳火車站同埋地鐵羅湖站。試過因為賣A貨而馳名全球。

## 大件事
2011年12月27號晏晝1點10分，羅湖商業城長途車站一架由汕頭朝陽市峽山嚟嘅客運大巴（車牌粵B-97551），懷疑司機搞錯油門同迫力而失控撞到人，做成5死5傷，死者包括細路同香港人。

## 交通
公共汽車：
*火車站：1、N2、高峰專線2、機場2線、N5、7、N7、12、N14、N15、N16、17、N18、25、38、82、83、97、101、102、106、205、206B、206、215、220、300A、300B、302、K302、337、351、352、387、K528、K533、K538、K545、K548
*火車站西廣場：2、8、18、28、61、207、228、309、321、386、389

## 拎
*罗湖商业城 
*深圳羅湖商業城，華人置業集團 
*拍客 深圳大巴失控撞倒多名路人 致5人死亡 - 高清在线观看 - 腾讯视频
腳掣 (車)

**腳掣**，又叫做**腳踏掣**，係用嚟控制架車嘅設備，用腳踩。一架車通常有兩個至四個腳掣，左右軚車嘅腳掣佈置一樣，由左至右係：

*通常用左腳控制
**極力子，喺人手轉波嗰時用，行半自動波同埋自動波嘅車冇呢隻腳掣。
*通常用右腳控制
**迫力，用嚟煞車。
**油門，用嚟加速。

有啲車重有泊車腳掣，用嚟代替手掣。
司機

**司機**係揸車嘅人，坐車頭軚盤個位，直接控制架車行。坐喺車入面嘅人都係佢客人服務對象。

司機可能係職業又可能係車主，佢哋最怕都係塞車、失車、白炸、交通意外、路霸、山賊、冇位泊車咁。

## 分類
*的士司機
*巴士司機，又叫做「車長」
*火車司機
*貨車司機
單

**單**可以係：
*雙嘅相反，比如單車
*單氏，人名姓氏
*文件，例如打單、跟單、開單咁
收據

**收據**（粵讀：sau¹ geoi³）係人客畀咗錢買嘢憑據，係單嘅一種。收據分機印單同手寫單兩種。機印單通常由電腦記錄交易，而手寫單通常會有過底紙，作為會計入賬根據。嚮實施消費稅或者增值稅嘅國，收據就係用嚟管納稅。

收據重可以管出納唔好穿櫃桶底。收銀員問顧客要唔要收條，唔要收條即係冇收錢記錄，內部審計都唔知鋪頭有冇收過錢，收銀收埋入自己袋都有可能。

客人要收據係因為要攞返公司報銷，或者售後服務保用証登記根據。收條可以証明交易真有其事，相反就即係「行使假文件」。

收據單上面一定有個發單人全名、印章或者簽名、收咗幾多錢、為乜畀錢、畀錢日期，同埋收條流水編號。而有啲零售用嘅收條係冇客人個名，因為涉及私隱權。

嚮好多電子交易上面，例如香港嘅八達通畀車錢通常係冇收條，靠個「信」字。
穿櫃桶底

**穿櫃桶底**係一種犯罪行為，同財務欺詐、做假帳、挪用公款罪一齊出現。以前掌櫃收銀之後都係放入櫃桶，收工後再由鋪頭交返畀老闆同埋入銀號，同時表列現金日記賬供審計。櫃桶穿底現金就失蹤，關出納同虧空事，係誠信有問題。為咗令人好難發現，就要報大支出報少收入造假。
羅湖口岸

**羅湖口岸**（）喺廣東深圳羅湖區，南面係香港北區羅湖邊界，2001年12月1號起，通關時間係06:30至00:00。

羅湖口岸南接香港嘅羅湖管制站，經鐵路連接香港市區；北面靠近深圳火車站、深圳地鐵羅湖站、羅湖商業城等。羅湖口岸可以處理多啲嘅出入境旅客，喺旅遊旺季人潮好繁忙。

2006至07年度，經羅湖管制站出入境嘅旅客達9,300萬人次，成為世界最繁忙嘅過境口岸，呢個記錄到2011年畀駁住珠海同澳門嘅拱北口岸打破。

## 攷
拱北口岸

**拱北口岸**係珠海同澳門其中一個陸路出入境口岸，亦係唯一一個畀人步行出入嘅出入境口岸。

拱北口岸喺珠海香洲區最南面嘅拱北街道迎賓大道南端，接住澳門關閘邊檢大樓，喺1849年設立。家下運作緊嘅拱北口岸聯檢大樓喺1999年6月起好，佔地16萬幾平方米，總投資人民幣4.5億幾。2006年經呢度出入境嘅人超過7,650萬人次。2011年，拱北口岸打破咗羅湖口岸嘅紀錄，成為全球最大出入境口岸，一年出入境人次達9,400萬。

## 攷
錦繡山太陽宮殿

**錦繡山太陽宮殿**（**금수산태양궁전**），之前叫**錦繡山議事堂**（**금수산의사당**）同**錦繡山紀念宮殿**（**금수산기념궁전**），係金日成墓，喺北韓首都平壤東北郊。宮殿原本係已故北韓開國領袖金日成嘅辦公室，1994年之後，改名為「錦繡山紀念宮殿」。2011年（主體紀年100年）12月19號，佢位繼承人金正日條屍都安放响個處。2012年2月16日，為咗紀念金正日誕辰70周年，北韓將「錦繡山紀念宮殿」改名為「錦繡山太陽宮殿」。

2011年（主體紀年100年）12月19號，朝鮮中央電視台主播李春姬對外公布第二代最高領導人金正日嘅死訊，當局將金正日移靈去錦繡山紀念宮殿，重喺第二日舉行國葬儀式，重畀民眾瞻仰遺容。後來當局安排咗由朝鮮黨政軍高層參加嘅正式告別式，內定繼承人金正恩同埋其他黨政軍首腦喺到目送金正日最後一面。

## 附近景點
*主體思想塔
*金日成廣場

## 同類
*毛主席紀念堂
*胡志明紀念堂
*列寧墓

類:喪葬
類:平壤
類:宮
工黨 (香港)

**工黨**（）係香港一個政黨，2011年12月18號成立，創黨黨員一共131人，創黨主席係李卓人，創黨副主席何秀蘭、張超雄、鄭司律，創黨秘書長譚駿賢，總部喺九龍彌敦道557-559號永旺行19樓，象徵顏色係橙色，政黨口號係「全民起動，天下為工」，而家嘅主席係郭永健。

## 立法會議員

## 區議會議員
工黨第一個參選區議會係大埔區議會嘅新富選區補選，工黨派出郭永健出選，最後工黨以唔夠一半嘅得票率贏咗。

2015年嘅第5屆香港區議會選舉，工黨小試牛刀，派出12人出選。但係成績冇估計咁好，得3席（麥德正、譚駿賢、葉榮）。2015年喺大埔補選贏咗嘅郭永健亦都落馬。

2019年嘅第6屆香港區議會選舉，工黨派出7人參選，就全部贏晒，合共贏得7個議席，除咗麥德正、葉榮成功冧莊之外，何偉倫、趙恩來、林健翔、林明恩、何偉航亦成功當選；但係到咗2021年，佢哋嘅全體區議員唔止退黨，重先後劈炮，成為泛民主派區議員劈炮潮嘅犧牲品。

## 參考

## 睇埋
* 香港職工會聯盟
* 街坊工友服務處

## 出面網頁
* 首頁 - 工黨 Labour Party
工黨

**工黨**可以指：

* 澳洲工黨
* 加拿大工黨
* 中國工黨
* 香港工黨
* 以色列工黨
* 愛爾蘭工黨
* 新西蘭工黨
* 荷蘭工黨
* 台灣工黨
* 英國工黨
曾浩輝

**曾浩輝**係香港醫生，做過香港衛生署顧問醫生，2009年攞咗行政長官公共服務獎狀。2007年接替轉投醫院管理局嘅梁柏賢做衛生防護中心總監。
莫宜端

**莫宜端**（，）係香港前新聞從業員，之後嘅就曾經擔任無綫電視同埋香港電台做主持人，亦喺香港特別行政區政府嘅勞工及福利局做過政治助理。

## 簡歷
莫宜端喺90年代大學畢業之後加入無綫電視新聞部做過主播聯同記者。由於佢唔係娛樂圈同埋新聞系而出身，所以畀無綫安排翻譯外電，一年後先至有機會做記者，主要負責政治新聞，亦做過駐北京記者。2004年嘅春季尾頭，佢離開無綫電視新聞部工作後轉投香港政策研究所做研究經理，做政策研究，其後喺智經研究中心做研究總監。到2008年5月22號，畀香港政府獲任命為勞工及福利局嘅出任做政治助理，同年11月3號上任，到2013年8月24號宣佈，莫宜端離開政府。

## 攷

類:前香港政府官員
類:協恩中學舊生
蝴蝶美人

**蝴蝶美人**（**One Night of Love**）係一齣戲，一九三四年電影。由歌劇演員基麗斯摩亞主演。主要講女主角做出色嘅歌劇演員，由佢師父訓練，兩人漸生情愫。中間有師父前學生同女朋友破壞。

類:1934年電影
基麗斯摩亞

**基麗斯摩亞**（，）係美國一名女演員，以演歌劇出名，演過《蝴蝶美人》。

## 出面網頁

* 
* 
* 
* 

類:舞臺劇演員
類:美國電影女演員
類:美國音樂家
莊豐源案

**莊豐源案**源於一個香港出世，但父母都係中國內地人嘅細路莊豐源，佢屋企人話，按《香港基本法》第廿四條，佢有居港權，打官司打到去終審庭，2001年終審庭判佢贏，重確認若果中國公民嚮香港出世，都可以享有居港權。

## 影響
內地孕婦，無論係咪「雙非」（兩個家長都唔係香港人）都湧去香港生仔，日後全家都可以申請做香港人。香港政府既唔要求修正《基本法》，亦唔堵截。中介人公司同埋私家醫生大把生意。香港政府推動醫療產業，兼中國開放自由行，大量內地人去香港。之不過，香港政府無預備足夠醫生護士等人手，結果私立醫院額滿，連帶公立醫院都唔夠用，醫生畀私立醫院挖走。太多內地人去香港生仔，搞到香港醫院加價兼揀客，港人大肚婆爭到連床位都無，搞到要上街示威，出現反「蝗蟲」運動。

## 參考
不丹足球代表隊

**不丹男子足球代表隊**係不丹官方嘅男子國家足球代表隊，由不丹足球總會負責管轄，家下屬於國際足球協會同埋亞洲足球協會成員國之一。教練，最多入波嘅係（12球）。

由於不丹對足球運動好唔熱心，好少參加國際賽事；自1980年代成立到家下，不丹只係贏過兩場國家比賽，係世界上實力最弱嘅國家足球隊之一。

2002年6月30號，即係2002年FIFA世界盃決賽同一日，當時兩支世界排名最低嘅國家足球代表隊—不丹同埋蒙塞拉特進行過一場友誼賽，最終不丹喺主場以4比0擊敗對手。

## 紀錄
* 首場國際比賽：1982年4月1號，尼泊爾，尼泊爾 **3&nbsp;-&nbsp;1** 不丹
* 最大比數勝仗：2003年4月23號，不丹，不丹 **6&nbsp;-&nbsp;0** 關島
* 最大比數敗仗：2000年2月14號，科威特，科威特 **20&nbsp;-&nbsp;0** 不丹

### 有史以來勝仗一覽
# 2002年6月30號  4:0 
# 2003年4月23號  6:0 
# 2008年6月8號  3:1 
# 2015年3月12號  1:0 
# 2015年3月17號  2:1 
# 2016年10月11號  3:1 
# 2019年6月6號  1:0 
# 2023年9月6號  1:0 
# 2023年10月17號  2:0 

## 部份賽事
### 2009年

* 4月14號喺馬爾代夫：菲律賓 **1&nbsp;-&nbsp;0** 不丹，2010年亞洲挑戰盃資格賽
* 4月16號喺馬爾代夫：土庫曼 **7&nbsp;-&nbsp;0** 不丹，2010年亞洲挑戰盃資格賽
* 4月18號喺馬爾代夫：馬爾代夫 **5&nbsp;-&nbsp;0** 不丹，2010年亞洲挑戰盃資格賽

### 2010年

### 2011年
* 3月17號：尼泊爾 **1&nbsp;-&nbsp;0** 不丹
* 3月19號：尼泊爾 **2&nbsp;-&nbsp;1** 不丹
* 3月23號：不丹 **0&nbsp;-&nbsp;3** 阿富汗
* 3月25號：阿富汗 **2&nbsp;-&nbsp;0** 不丹
* 12月3號：斯里蘭卡 **3&nbsp;-&nbsp;0** 不丹
* 12月5號：印度 **5&nbsp;-&nbsp;0** 不丹
* 12月7號：不丹 **1&nbsp;-&nbsp;8** 阿富汗

### 2023年
* 10月17號喺不丹：不丹 **2 - 0** 中國香港，FIFA世界盃亞洲區外圍賽次圈次輪

## 出面網頁
*
維港渡海泳

**維港渡海泳**係香港一項游過維多利亞港嘅游水比賽。

## 舉辦年期
* 1906年至1941年（之後因為香港淪陷而停辦）
* 1947年至1978年（之後因為維多利亞港污染同埋尖沙咀火車站拆卸工程而停辦）
* 2011年到而家（2019年嗰屆因為反逃犯條例修訂運動局勢唔明朗而取消，2020年嗰屆因為武漢肺炎香港疫情而取消，2021及2022年繼續舉辦但實施咗防疫措施，2024年因為颱風關係而取消）

## 參考


## 睇埋
* 吐露港渡海泳
* 元旦冬泳拯溺錦標賽
腳踏車

**腳踏車**（**Velocipede**）係指任何用腳踩產生動力嘅車，有至少一個轆，最常見就係兩個轆嘅單車。
.bt

**.bt** 係不丹嘅國家同地區頂級域（ccTLD）。

## 出面網頁
* .BT domain name registry
* IANA .bt whois information
不丹魯姆

**不丹魯姆**（藏文 dngul-kram དངུལ་ཀྲམ་）係不丹嘅貨幣，簡寫係Nu，1974年開始由不丹政府發行。該國經濟部門規定印度盧比同不丹魯姆價值同等，兌換率維持喺嚮1:1不變。一直到而家，印度盧比同不丹魯姆喺嚮不丹國內都重係平行使用。
恆基中國集團

**恆基中國集團有限公司**（**Henderson China Holdings Limited**，）係前香港上市公司，主要業務係喺中華人民共和國從事物業投資同發展、項目管理、物業管理、財務同投資控股。

恆基中國集團喺1996年成立，同年3月28號分拆喺香港聯合交易所招股上市，當時最大股東之一係恆基兆業地產。但係由於股價持續低迷，終於畀恆基兆業地產私有化咗，上市地位喺2005年8月15號正式撤銷。

## 出面網頁
* info - 恆基中國集團有限公司，Yahoo!香港財經
* 建議私有化恒基中國集團有限公司 暫停本公司股份買賣2005-05-17
* 本公司提出以協議安排之方式建議私有化恒基中國集團有限公司及恢復買賣恒基中國集團有限公司股份2005-05-20
* 生效日期及撤銷恒基中國股份之上市地位2005-08-12
無限極廣場

**無限極廣場**（）係香港中西區一座甲級寫字樓同商場，喺上環德輔道中、干諾道中同林士街交界，樓高34層，包括30層甲級寫字樓，基座4層零售鋪頭，家下租戶包括香港聯合交易所（HKEX）、康泰旅行社、專業旅運同大家樂等等。

無限極廣場嘅發展商係恒隆、新世界同地鐵，前身係恆星戲院，因為要起上環站而拆咗，1987年完成重建，最初叫**海威中心**，落成嗰陣賣咗畀維德集團，於是改名**維德廣場**（）。2003年6月，摩根士丹利以8.4億港元向維德集團買咗維德廣場，再喺2006年3月以26億港元賣畀麥格理。2010年7月，再由李錦記以43億另4,750萬向麥格理買入維德廣場，同年12月改名做「無限極廣場」。

## 攷
海潮

**海潮**（Heidi）係1992年電視劇《火玫瑰》入面一個角色，由溫碧霞飾演。

海潮自細喺孤兒院大，只可以寫信向佢嘅助養人喬立（溫兆倫飾）傾訴，但係兩個人總係緣慳一面。海潮遇返失敗多年嘅生母，先至知道家散人亡都係因為畀喬永發（王偉飾）所害，海潮重親眼睇住生母被害，加上喬永發要斬草除根，所以海潮決定要報仇；忍痛同初戀情人方有為（尹揚明飾）分手，詐家依同喬永發第三仔喬歷（羅嘉良飾）拍拖。喬立係喬永發第二仔，見自己鍾意嘅女仔同親細佬訂婚而唔可以向佢表白，感到忐忑不安。

海潮掌握咗喬永發嘅犯罪證據，向警方舉報，反而被牽連，為咗避禍，海潮畀喬歷呃咗出公海謀害，結果流落越柬邊界，受盡折磨摧殘。後來喺一次戰火入面逃出生天，但係就淪為乞兒。喬立放棄優厚嘅測師工作，千里搵海潮，二人終於見返，海潮畀喬立嘅真情打動，兩個人結婚，之後過住新生活。

但係海潮心底始終想報仇，最後終於令喬永發家散人亡。但係佢同喬立嘅一段情緣又點搞呢？

劇入面海潮呢個角色成為咗社會嘅焦點話題，而溫碧霞更加係憑住呢套劇一炮而紅。
洛琳

**洛琳**係1977年電視劇《家變》入面一個角色，由汪明荃飾演。

劇中洛琳阿爸因為鹹水樓問題而失蹤，被逼一力承擔家族生意，重闖出一片新天。

《家變》喺香港首播時最高收視率有成95%，估計成500萬人收睇，係史上最多觀眾收睇嘅電視劇。洛琳嘅形象深入民心，當年更有唔少女仔模仿洛琳嘅髮型，「洛琳頭」引起一陣潮流。而「女強人」呢個詞據講亦係源自洛琳呢個角色。
香港出入境管制站一覽

## 睇埋
* 海天客運碼頭

## 出面網頁
* GovHK 香港政府一站通：出入境管制站地點 
* 香 港 特 別 行 政 區 政 府 - 入 境 事 務 處 
* 香港出入境口岸一览表 - 深圳本地宝
中國共產黨全國代表大會

**中國共產黨全國代表大會**簡稱**中共黨代會**，每五年舉行一次，由中國共產黨中央委員會召集。中央委員會認為有必要，或者有三分之一以上嘅省一級組織提出要求，全國代表大會可以提前舉行；如冇非常情況，就唔能夠延期舉行。全國代表大會代表嘅名額和選舉辦法，由中央委員會決定。

中共黨代會嘅職權係：聽取同審查中央委員會嘅報告；聽取同審查中央紀律檢查委員會嘅報告；討論並決定黨嘅重大問題；修改黨嘅章程；選舉中央委員會；選舉中央紀律檢查委員會。

中國共產黨全國代表會議嘅職權係：討論同決定重大問題；調整同增選中央委員會、中央紀律檢查委員會嘅部分成員。調整同增選中央委員同候補中央委員會嘅數額，唔能夠超過黨嘅全國代表大會選出嘅中央委員同埋候補中央委員各自總數嘅五分之一。

**中國共產黨地方各級代表大會**簡稱「省（市、區、縣）黨代會」，黨嘅省、自治區、直轄市嘅代表大會，設區嘅市同自治州嘅代表大會，縣（旗）、自治縣、唔設區嘅市同市轄區嘅代表大會，每五年舉行一次。黨嘅地方各級代表大會由同級黨嘅委員會召集。喺特殊情況下，經上一級委員會批准，可以提前或延期舉行。黨嘅地方各級代表大會代表嘅名額同選舉辦法，由同級黨嘅委員會決定，並報上一級黨嘅委員會批准。

黨嘅地方各級代表大會嘅職權係：聽取同審查同級委員會嘅報告；聽取同番查同級紀律檢查委員會嘅報告；討論本地區範圍內嘅重大問題並作出決議；選舉同級黨嘅委員會，選舉同級黨嘅紀律檢查委員會。

**中國共產黨中央委員會**（簡稱「中共中央」、「黨中央」）每屆任期五年。全國代表大會如提前或延期舉行，佢嘅任期相應咁改變。中央委員會委員同候補委員必須有五年以上嘅黨齡。中央委員會委員同候補委員嘅名額，由全國代表大會決定。中央委員會委員出缺，由中央委員會候補委員按照得票多少依次遞補。中央委員會全體會議由中央政治局召集，每年至少舉行一次。中央政治局向中央委員會全體會議報告工作，接受監督。响全國代表大會閉會期間，執行全國代表大會嘅決議，領導黨嘅全部工作，對外代表中國共產黨。

**中國共產黨地方各級委員會**簡稱「黨委」。黨嘅省、自治區、直轄市、設區嘅市同自治州嘅委員會，每屆任期五年。呢啲委員會嘅委員同候補委員必須有五年以上嘅黨齡。黨嘅縣（旗）、自治縣、唔設區嘅市同市轄區嘅委員會，每屆任期五年。呢啲委員會嘅委員同候補委員必須有三年以上嘅黨齡。黨嘅地方各級代表大會如提前或延期舉行，由佢選舉嘅委員會嘅任期相應咁改變。黨嘅地方各級委員會嘅委員同候補委員嘅名額，分別由上一級委員會決定。黨嘅地方各級委員會委員出缺，由候補委員按照得票多少依次遞補。黨嘅地方各級委員會全體會議，每年至少召開兩次。黨嘅地方各級委員會喺代表大會閉會期間，執行上級黨組織嘅指示同埋同級黨代表大會嘅決議，領導本地方嘅工作，定期向上級黨嘅委員會報告工作。 

黨嘅地方各級委員會全體會議，選舉常務委員會同埋書記、副書記，並報上級黨嘅委員會批准。黨嘅地方各級委員會嘅常務委員會，响委員會全體會議閉會期間，行使委員會職權；响下屆代表大會開會期間，繼續主持經常工作，直到新嘅常務委員會產生為止。 

黨嘅地方各級委員會嘅常務委員會定期向委員會全體會議報告工作，接受監督。

## 中國共產黨歷次全國代表大會
# 中國共產黨第一次全國代表大會——中央領導機構稱中央局
# 中國共產黨第二次全國代表大會——二大到四大稱中央執行委員會
# 中國共產黨第三次全國代表大會
# 中國共產黨第四次全國代表大會
# 中國共產黨第五次全國代表大會——五大起稱中央委員會
# 中國共產黨第六次全國代表大會
# 中國共產黨第七次全國代表大會
# 中國共產黨第八次全國代表大會
# 中國共產黨第九次全國代表大會
# 中國共產黨第十次全國代表大會
# 中國共產黨第十一次全國代表大會
# 中國共產黨第十二次全國代表大會
# 中國共產黨第十三次全國代表大會
# 中國共產黨第十四次全國代表大會
# 中國共產黨第十五次全國代表大會
# 中國共產黨第十六次全國代表大會
# 中國共產黨第十七次全國代表大會
# 中國共產黨第十八次全國代表大會
# 中國共產黨第十九次全國代表大會

## 出面啲頁
* 人民網·中共歷次全國代表大會與中央委員會詳細介紹
李家傑

**李家傑**（**Peter Lee Ka-kit**，）係香港企業家，恆基兆業同中華煤氣聯席主席，恆基兆業創辦人李兆基嘅大仔。

## 屋企
* 亞爸李兆基
* 家姐李佩雯，姐夫李寧
* 細佬李家誠，弟婦徐子淇

### 婚姻
由於虔誠信佛，李家傑到家下都冇結婚，但係就喺美國搵咗代母生咗三胞胎。呢件事幹轟動全香港，並因為人倫問題而引發廣泛討論，重有人提出佢嘅行為可能違反咗香港《人類生殖科技條例》。

三個仔喺2010年7月出世，取名智信、智仁、智勇。

## 個人興趣
李家傑鍾意中國文化，特別係中國藝術、哲學同佛偈，細個讀四書五經，係佛教徒，亦捐過錢喺中國大陸修葺寺廟，喺屋企放咗佛像唻供奉。1999年組成「香港茶會」，研究茶道。

## 部分公職
* 第十四屆全國政協委員特邀香港人士
*香港再出發大聯盟發起人
*香港北京社團總會第一屆理事會名譽會長

## 政治立場
佢係香港親中派一員。佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。
### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國政協委員)。

## 個人榮譽
* 中華慈善獎（2007年）
* 香港太平紳士（JP）（2009年）
* 清華大學名譽校董（2008年）

* 香港大學名譽大學院士（2009年）

* 法國政府頒發“法國榮譽軍團騎士團勳章” （2012年） (Knight of the Legion of Honour)

* (蘇格蘭) 愛丁堡龍比亞大學頒授榮譽工商管理博士（2014年）

* 金紫荊星章（2015年）

* 大紫荊勳章（2024年）

## 攷

## 出面網頁
* 恒基兆業地產有限公司 執行董事 李家傑太平紳士
* 珍惜生命協會
* 珍惜生命協會 始創人 李家傑先生簡歷

類:香港大學名譽大學院士
香港街道地名篇

下列係香港街道，以他地命名。一覽如下：
## 來自英國地名

## 來自中國地名

## 來自美國地名

除咗舊金山徑喺九龍何文田嘅勝利道同梭椏道之間之外，其餘呢啲馬路都喺元朗區新田和生圍加州豪園住宅區內。

## 其他
象鼻海豹

**象鼻海豹**，又叫**象海豹**，係世界上最大型嘅鰭腳目，分兩個亞種。「南方象海豹」同「北方象海豹」。佢哋嘅名來由係因為有好似象咁可膨脹嘅鼻，所以好多人都誤會佢係海象之類，其實佢係海豹嘅一種。

## 身體結構

## 習性
南寧

**南寧**（；壯字：**南寧**，拉丁壯文：**Namzningz**；普通話拼音：**Nanning**）係廣西壯族自治區省會，簡稱「**邕**」（讀翁，）。家下嘅市長係侯剛，市委書記係農生文。

## 政區
南寧轄7市轄區、5縣。
* 市轄區：興寧區、青秀區、西鄉塘區、江南區、良慶區、邕寧區、武鳴區
* 縣：隆安縣、馬山縣、上林縣、賓陽縣、橫縣

## 人口
南寧全市總人口648.85萬（2009年），其中城區人口245萬。
奉天街

**奉天街**（）係香港一短街，得50米，1970年代尾通車，喺香港島南區，連接南寧街同香港仔大道，以中國城市奉天府（家下瀋陽）命名。

## 附近建築物
* 香港仔中心
周魴

**周魴**（），字**子魚**，陽羨（家下江蘇宜興）人，吳嗰時嘅鄱陽太守。《三國志·吳書·周魴傳》係講佢嘅傳記。

周魴阿爸周賓係吳國諮議參軍，阿仔係「除三害」嗰個周處。

## 一生人
佢後生嗰陣勤學，後嚟畀地方推舉做孝廉，做寧國同懷安嘅縣長。錢唐大帥彭式等人聚集做賊，周魴做錢唐侯相嗰陣，一個月就斬殺咗彭式同佢嘅殘黨。黃武四年十二月（226年初），鄱陽郡嘅山民彭綺作亂，周魴畀孫權委任做鄱陽太守，同胡綜一齊平定佢同埋拉彭綺。

七年（228年），佢寫咗箋書七條詐降曹魏，話吳國可以攻破，親自剪自己嘅頭髮鴞大司馬曹休嘅信任，曹休佢性格唔多懷疑，中咗計，帶著十萬步騎去皖城接應，畀陸遜佢哋打潰，孫權喺石亭之戰戰勝之後，周魴加封裨將軍同埋關內侯。

之後賊帥董嗣搶豫章同臨川嘅財物，吾粲、唐咨帶領三千士兵攻佢幾個月都唔得。周魴表面就退兵，實質係用間諜搵策略殺咗董嗣，董嗣個細佬驚咗就去武昌投降陸遜。

佢喺鄱陽郡嗰度十三年（約238至241年之間）就走咗，歷史書話佢「賞善罰惡，恩威並行。」

## 攷

## 出面網頁